
PRED 


ospojica je Lea ustala, kad je već davno 

prošlo osam sati, Lagano i umorno 

upiljila je oči nekud u daljinu — kao 

da nešto prisluškuje, Licem joj preleti 
titraj — sumoran i težak, i kad je pošla k zrcalu da 
uredi kosu, sklopile se njene oči, kao da se hoće 
nečemu dosjetiti. Išla je nečujno po sobi redeći se 
lagano i kao prisiljeno — instinktivno, I onda pođe 
do prozora i zagleda se u daljinu, Bilo je sumorno 
i teško ljetno jutro. Zrak je bio težak; oblaci — koji 
še kroz noć nagomilali, — skupljali su se u grupe, 
i neka teška, umorna i bolna atmosfera ležala je 
nad čitavim gradom, Ulicom se vrzli ljudi u žurbi 
i nervozi, — Gospojica je Lea još uvijek stajala uz 
“prozor zureći u tmurni uzduh, I onda naglo, ner- 
vozno i drhtavom wrukom otvori prozor i uvuče 
zgusnuti zrak punim grudima, 

— Hoće li skoro da pada, — pomisli i zagleda 
se u tmaste oblake, koji su jurili zrakom. Zatim je 
opet stala, da suhim usnama hvata zrak, a lice joj 
se steglo od neke čežnje i želje za hladnim i vlaž- 
nim kapljicama kiše, 

I kao da joj tijelo prožimao neki trzaj suh i vruć 
— pun želje i čežnje, ona se skupila, — uvukla glavu 
među ramena, a usne joj se nervozno micale, Oko 
nje su brujali akordi svemirskih moći i dnevnoga 
Života, — vijali se stenjući i kao struja jurili joj 
mozgom, Nervoznom kretnjom tražila je iza sebe 
stolac i onda se makinalno spusti na nj, podbočila 
glavu rukama i čeznutljivo gledala pred sebe, Misli 


su joj jurile sad tamo — sad amo,— nesređene i 
nesabrane, 

— Zašto sam Mirka prevarila? — Zašto?! — 
Što ja znam! — Da nije došao samo ovaj Rus 


— da — da nije barem nikada ni živio. 

Osjećala je, kako je nešto steže u grlu, grči je 
— nešto — ona ni sama nije znala što, 

— I zar je moralo do onoga doći!? — pitala se 
opet, Ta ona ga nije ljubila, Ljubila je samo Mirka, 
— ili možda — — —, ta ona niti sama nije to 
znala, Došlo je onako nenadano — kao iz oblaka. 


KISU 
I nije se ništa pitala, kako i zašto — — i onda mu 
nije ništa spočitavala — samo je šutila, ali sada —- 
da sada, 

On joj je pričao o svojima tamo negdje daleko 
— u onoj nepreglednoj ravnici oko Volge — —- 
one svete Volge, koju je on toliko ljubio. Pričao 
joj je drhtavim glasom — pretrganim i dubokim, 


Ona ga je slušala, — sva zanesena — snatreći 
zajedno s njime, — — A nisu se dugo ni poznavali 
— — svega je dva put govorio s njom — — i ono 
jučer, 


I njoj je opet proletio drhtaj tijelom i ustavši 
nervozno je prebacila schawl preko ramena i pošla 
naglo van, Sva je strepila i čekala, da već jednoć 
počne padati kiša, Nije pravo ni slušala gazdaricu, 
koja joj je brižnim glasom govorila, da ne izlazi. 

— Velim Vam, gospojice Lea, da će skoro padati, 
Prokisnut ćete — — — Uzmite bar kišobran — — 
Ne? — — — Oh, Bože — — danas je i mladež sva 
nekako drugačija — — — 

— — — Ali ona nije više slušala, već je naglo 
— skoro trčeći jurila niz stepenice van, — — 

Išla je ulicom ne gledajući, i zatim sjela na 
tramway i odvezla se nekamo, da ni sama nije znala, 
kamo ide, Kada je sišla, nalazila se blizu Save — 
—- — i upravo kao da je htjela, da dođe amo, Išla 
je laganim korakom zureći pred sebe — bez cilja 
— — samo da ide, 

I napokon je došla na ono mjesto ,gdje su oni 
jučer sjedili, Zapiljila je pogled u vodu i bez volje 
spustila se na travu, Zrak je bio težak i sparan: 
tmurno olovno nebo pritiskivalo se i zgušćivalo sve 
jače, Lea je gledala pred sebe, podbočivši ruke na 
koljena, I opet joj se sve stalo vraćati u pamet i pro- 
goniti je sablasno i nijemo, 

— Zašto su oni jučer uopće dolazili ovamo? 


Da — zašto? Išli su lutajući bez cilja, — on joj 
je pričao o onoj silnoj ravnici, kada se prekrije 
snijegom — pa se ljeska i cakli, Pričao joj, kako 


ga otac već malena uzimao sa sobom u trojku, kako 
je vrištao od veselja, kada su konji u galopu jurili 

preko stepe — bez ceste i puta — — kako su zvon- — — čekanju, Njegove se usne micale, tražeći riječ, 
čići na konjima zvonili — — — što li sve nije i tek mu se vinuo i zgrla neki glas nalik uzdahu, — 
pričao, — — I onda, — kada se ono silno snježno  stenjanju — čemu li, Ona ga je gledala pogledom 


more stalo otapljati, kada je Volga nabujala i prelila 
se preko nepregledne ravnice i izgledala kao neko 


sveto i mirno more, — — Oči mu se ovlažiše i 
on se zagledao u Savu s njenim vrbama pokraj obale 
i čeznutljivo digao ruke, — — a usne su mu šaptale 


— »Volga — — Volga«, 

I ona je tada — kako i zašto, to ona ne zna — 
podigla ruke i stala samilosno gladiti njegovu glavu 
— — i nesvjesno se našla u njegovu zagrljaju — — 
a on ju je ljubio, kao da je htio s njenih usana da 
upije svu čežnju i žudnju, svu bol i želju za majkom 
— Rusijom. Nesvjesno joj šaptao u meku kosu stih 
Lermontova: 

- »Ljublju v tebje ja prošloe stradanie, 
i molodost pogibšuju moju«. 

A ona nije ništa čula, nju je obavio jedan veo, 
gust i neproziran i kao da je htjela, da ta omama 
čim dulje traje, sva se upila u njega, čitavim svojim 
tijelom, — — svom mladenačkom strasti, — — — 

— — — Prva je munja kresnula zrakom, vrbe su 
šušteći zacvilile od nagloga vjetra, a prve i debele 
kapi kiše pale su teško i tromo na zemlju, 

Lea je požudno digla glavu i upiljila pogled u 
crni oblak, — osušene usne trzale se i čeznutljivo 
lovile za jednom kapi kiše. Svaka je žilica u nje 
napeto drhtala nekud bolno — — nabreknuto, Bli- 
jedo joj se lice rasteglo, a razgaljena su ramena 
zadrhtala, kada je na njih pala kap. Ona se pri- 
digla tromo i ižubijano, i pošla vukući za sobom svoj 
shawl, I kao da je nenadano iz zemlje iznikla pri- 
lika, vidjela je pred sobom Njega. Išao je lagano 
zureći pored sebe, — — Tako su se sreli, jedno 
napram drugome u nekom neodređenom drhtanju i 


punim boli, lice joj se nakrivilo na bolni smiješak, 
— ali ga ona nije mogla proizvesti. I onda je kao 
instinktivno pošla dalje, spustivši glavu i zagledavši 
se u zemlju, : 

On je stajao na mjestu i gledao je, tražeći njene 
oči — — pogled — onaj pogled od jučer, Ali ona 
je prošla pokraj njega ne zaustavivši se ni trenutak, 

Dugo ju je gledao, — a onda molećim glasom 
zazvao — »Lea«, 

Ona je stala, okrenula glavu i pogledala ga dugim 
pogledom i rekla isprekidano: 

— »Feodore — zaboravite — — prošlo je, — ;« 
i onda opet krenu dalje, a on je još uvijek stajao 
zureći bez misli za njom. — — — 

— — Kapi kiše postajale su gušće i brže su jedna 
za drugom dolazile, Lea je uspravila glavu, niz 
njeno se lice ronila voda — sve brže, da li od kiše 
— ili iz očiju — — tko bi znao. Prešla je rukom 
preko mokrog čela i posrtavajući micala se napri- 
jed, a žedne i suhe usne lovile su hladnu kišu. Niz 
ramena tekla joj je voda preko leđa hladeći joj 
uzburkanu i vrelu krv. — 

Bila je mokra do kože, kada je sišla s tramwaya 


: uputila se ulicom kući — lagano — zureći još 
uvijek u kišu. Zapinjući uspinjala se stubama u 
drugi sprat, zazvonila — naslonivši se slomljena 


na vrata. Gazdarica je uzrujana odvela u sobu go- 
voreći joj, zašto nije slušala njena savjeta, i dok 
je ona sjedala na divan, približila se njoj i reče: 

— »Gospojice Lea, — — Vi imate groznicu, oči 


— »Bit će valjda tako« — prošapće Lea, 
Zvonimir Horvat 


NOĆ U BRZOM VLAKU 


ČEŠKI NAPISAO FRANTIŠEK HOLUB. 


Leti vlak, niz ravan juri, 
Leti, ne stajuć se žuri, 

Sipa iskre svoje, 

Sjene ga se boje. 

Mladim mi se ljudskim srcem 
Krasna čuvstva roje, 


Leti vlak tom noći tamnom 

Ko vrh glave kob nada mnom, 
Na pust ugar sada 
Zvuk kolesa pada. 

Leti, leti za životom 


Moja želja mlada. 


Leti vlak i ne će stati, 
Zvjezdice će njemu sjati, 
Bijela zvijezda plane, 
Žarka iskra kane. 


Bože, čuvaj mlado srce 
Od smrti mi rane! 


Preveo Dragutin M. Domjanić 

ZALUTALE DUŠE 


ROMAN NAŠIH DANA, 


XIII. 
boružani dvocjevkama sjedoše Ivo i Ma- 
žuran u kola, krenuše i ostaviše duboko 
pod sobom Čabar, Pošli su u planinu 
Javornju u lov na tetrijebove, Namjera- 
vahu do noći doći do planinske kolibe, ondje pre- 
noćiti i oko dva sata po ponoći krenuti u lov na 
čudesnu pticu, koja se javlja u cik zore, Na zara- 
vanku, gdje se već pomaljaše kamenita pustoš 
Krasa, ustavi ih pritrčali lugar i javi Mažuranu, da 
gori neka vlasteoska šuma, 
»Eto neprilike! — uskliknu Vuk nevoljko, — Što 
ćemo sada?« 
»Odvezimo se zajedno onamol« — predloži Ivo. 
»Daleko je; mogli bismo zakasniti u lov«, 
Ivo nije htio popustiti ovaj zanimljivi lov i gle- 
daše pitajući Mažurana, On reče odlučno: 
»Evo, kako ćemo: vas će lugar otpratiti u kolibu 
i ondje ćete mirno prenoćiti, a ja ću na kolima od- 
juriti u šumu, odrediti što treba i doći za vama. 
Tada ćemo ranom zorom sva trojica u lov«, 
»Meni je pravo« — prista Ivo, 
»A meni mora da bude pravo«, — uzdahnu lugar, 
Krenuše dalje kolima i iza po sata vratolomne 
vožnje stadoše na raskršću šumskoga puta, U da- 
ljini ugledaše silnu planinu Javornju orumenjenu 


rumenim zlatom sunca, što je zapadalo, Ivo i lugar 


uzeše lovačke stvari i oprostiše se s Mažuranom. 

»Do viđenja!« — kliknu on. 

Zatim, dok su konji skokom pojurili, još doviknu: 

»Ako me ne bi bilo do dva sata, vi samo krenite 
u lov! Ja ću vas naći, Čut ćete moj rog, pa mi se 
odazovitel!« 

I dade svoj lovački znak, 

Kola odjuriše, a Ivo i lugar pođoše šumskim pu- 
tem. Lugar, stari brbljavac, pričaše koješta, no Ivo 
ga je jedva slušao. Promatrao je okolicu. Uspinjahu 
se crnogoričnom šumom, punom blagoga mira, Gdje- 
gdje pucaše im daleki vidik na ljubičasto gorje, čiji 
su vrhunci bili ožareni suncem, Prešavši sljeme za- 
đoše u hladnu sjenu i počeše se spuštati kosinom, 
Ovdje već nađoše bjelogorice: javor, brezu i brijest. 
Pređoše nekoliko samotnih čistina, punih mirisa 
planinskoga bilja i ugledaše pod jednom livadicom 
kolibu, u kojoj su imali prenoćiti, U kolibi nađoše 
čađavo ognjište, sabiti stol, dvije klupe i golo le- 
žaje, Odložiše, i lugar ode da donese lišća, 

Ivo sjede na humak pod livadom, Padaše mrak 
i on osjeti nemir sred djevičanske, stoljetne šume. 


Dahnu hladan vjetrić i on zadrhta, Ustade i pro- 
šeta livadicom tražeći izgled u dolinu Čabranke. 
Ai su doline bile pokrivene plavetnom, neprozirnom 
maglom. Vrati se i sjede opet na humak, Sve brže 
spuštaše se noć, sve svjetlije postajahu zvijezde. 

Sjeti se Blaženke, ljubavi svoje, i bojazan, kojoj 
još nije znao razloga, stisnu mu dušu, Stotina ne- 
svjesnih opažanja, kojima on do sada ne davaše 
važnosti, sinu mu pod jarkim svijetlom u svijesti, i 
njegova slutnja postajaše sve jasnija: gubio je malo 
pomalo Blaženkinu ljubav, 


U bolnu uzbuđenju odbio je poziv lugarov, koji 
ga zvaše u kolibu, Lugar je učinio mekanu postelju, 
večerao i legao, Javornjom vladaše potpuni mir, 
nebom sjahu stotine zvijezda. Mirisaše gorska trava, 
i povjetarac nošaše hladni dah šuma, O ponoći pro- 
letje golema neka noćna ptica i zahihota, Zašušnu 
u grmu i Ivo se trgnu. Sine mu misao, da dolazi 
Vuk Mažuran ,ali se prevario, Iznenadna, grozna 
sumnja zgrči mu srce: što onda, ako je Mažuran 
lagao i ako se povratio u Čabar? Ako joj je noću 
došao pod prozor i zapjevao glasom, kome ona nije 
mogla odoljeti? Ako ju je o ponoći ponesao kao 
malo dijete u dvoranu, gdje proljeće, mlado, ruži- 
často proljeće juri nizbrdice rascvjetalim zemalj- 
skim rajem, sipa pune pregršti cvijeća i pjeva? A 
pomisao na široku, raskošnu, presvođenu postelju 
u dvoru ,gdje osim sjena prošlosti ne živi nitko, ujede 
$a poput otrovne guje. 


Tada mu puče pred očima. Kako nije prije opa- 
zio, da se oni ljubljahu od prvoga časa? Kako nije 
opazio, da su ga dovabili u Javornju, samo da oni 
ostanu sami? On poskoči i stade kao mahnit šetati 
čistinom, Da se vrati? Da poleti šumom, šikarom i 
bane u Čabar? Doista on već poletje, ali ga razbo1 
ustavi zlobnim rugom: došao bi u zoru, a možda i ne 
bi došao nikada, I njegovo srce zakrvari, 

Iza crnih jelovih grana diže se srp mjesečev, 
Plavkasto svjetlucanje pođe šumom, livadom, go- 
rom, U dva sata Ivo podrma lugara: 

»Ustajte! Dva su sata«, 

»Dva sata? Ah, dal Valja poći! A gospodina šu- 
mara nema7« 

»Nema ga«. 

»Poći ćemo sami, Tako je on rekao, Što ćemo? 
Ondje gore šume, Ej, kako gore! Jeste li kada gle- 
dali požar šume? Sve jedan golemi oganj sa sto- 
tinu plamenih jezika. Dim se vije k nebu, vjetar 
raznosi iskre. Praskaju stabla, lome se užarene 

grane i padaju, padaju u žar, — A ne bi li mi za 
okrepu gucnuli malo iz vaše čuture?« 

Gucnuše šljivovice, prebaciše puške preko ra- 
mena i pođoše svjetlucavim mrakom šume. Doskora 
stadoše kao ukopani, 

U planini zapjeva tetrijeb. Ispočetka tiho, po- 
slije se zanese, prošeće raskriljen ravnom granom 
i zapjeva slijepim ushitom iz puna grla, Pijev mu se 
zaori šumom, Zamuknu tada najednom i posluša, 
ne javlja li mu se draga. No začu samo glas vlastitog 
ljubavnog zova, što mu ga u gluhoj šutnji gora vra- 
ćaše jeka, Raširi tada sjajna krila, otisnu se kroz 
rosne svrži stoljetnih stabala i nađe se u slobodnim 
pučinama nad tamnim ponorom, 

Uzbuđeni pođoše oni dalje i pod njihovim kora- 
cima šuštaše lišće, pucketaše granje. Naskoro za- 
čuše s dvije strane značajno kucanje. Bijaše to 
predigra tetrijebove pjesme, Rastadoše se i pođoše 
svaki za svojim ciljem, 

Ivo skinu pušku s ramena, nateže paljak i uze 
je pod desni lakat, Mjesec sjaše vrh nebesa, i on 
je dobro vidio, kuda hoda, Maleni oblačići zakrivahu 
katkad srebrni, sjajni srp. Stao bi tada i osluškivao 
u gluhu mraku, Zapjevao je opet tetrijeb, bliže, 
glasnije, Ivo pojuri, no pjesma zamuknu i on ne ču 
više ništa, Odletio mu je. 

Pošao je dalje bez cilja, naišao na rosnu neku 
divnu čistinu i sio na svaljeni panj. Gucnu rakije 
i osjeti svježinu, toplinu, lakoću, Ispuši cigaretu, 
Sucnu opet i pođe dalje, Sve rjeđa bijaše crnogorica; 
prevladavaše javor, U brezovu gaju zabigliše prvi 
slavuj i on ga posluša. Prođe zatim pustu poljanu, 
staro garište i zađe u gustu prašumu, Jedva napre- 
dovaše obilazeći propleteno stabalje, grmlje, jaruge. 
Kod potočića splaši srnu i naiđe na svjetlucavi, truli 
panj. Bijaše mračno, tek gdjegdje prodiraše po koja 
mjesečeva zraka. Poče se spuštati strminom, jer mu 
se u dolu valjalo sastati s lugarom, Začu u daljini 
rog i opet mu pade misao: možda je Vuk Mažuran. 
No odmah ugleda mlado, divno, ružičasto proljeće, 
gdje juri nizbrdice i sipa pune pregršti cvijeća na 
. široku, presvođenu postelju. Prože ga tupi osjećaj 
ravnodušnosti, Osjeti se Kamenitim Fratrom, što 
kamena srca gleda, kako dolinom Čabranke pro- 
tiče život, , 

Stade i opet gucnu. Vatra mu pođe žilama, Čudno 
svijetlo sinu oko njega. Ej, kako gore šume! Sve 
jedan golemi oganj sa stotinu plamenih jezika. Dim 
se vije k nebu, Praskaju stabla, lome se užarene 
Srane i padaju, padaju u žar, Vjetar raznosi iskre. 
Sva je gora jedan plamen, Sve planine, sav svijet, 

Isprazni čuturicu i osjeti blaženstvo, radost, ushit, 
Da zapjeva ovdje sred planine poput tetrijeba u lju- 
bavnom zanosu? 


Ali on nije zapjevao. Pao je na mokro lišće i — 
zaplakao, Oko njega vladaše mir, samo se duboka 
neka zvonjava dizaše iz doline, Začas se on trgnu i 
poskoči, Začu sasvim blizu kucanje: 

»Tuk — tuk! -— Tuk — tuk!« 

I pođe mu ususret, Koračaše mahovinom pazeći 
da ne šušne, Blagi dašak vjetra donese mu svježi 
miris polja i prvi cilik ptica, što se javljahu s ivice. 
Treperaše lišće, žuboraše potok, Sitna zvonjava pro- 
lažaše gorom, U daljini planuše zlatom vrhunci. 
Zora! 

Začu tada — onu pjesmu, Nedaleko, na sto ko- 
raka, pjevaše tetrijeb raskriljen šećući rosnom gra- 
nom, Ushićen pjevaše iz puna grla ,sve glasnije,.sve 
zanosnije, Iz daleka odzivaše mu se milim cvrkutom: 
draga, ljubljena njegova, Blaženka, njegova jedina 
sreća, njegovo sve, 

Poletje Ivo s uperenom puškom, primače se na 
trideset koraka i osloni se o tanki brijest, Tetrijeb 
pjevaše zatvorenih očiju, Nije ga opazio, Bijaš slijep 
i gluh, | upravo kada se obraćaše na rosnoj grani 
okrenuvši mu presjajne, divne grudi, Ivo namjeri i 
odapne, Strahovit prasak jeknu šireći se planinom, 
Kriknu tetrijeb, raširi golema svoja krila i otisnu 
se očajnom snagom u vis. U visini ožari ga prva 
rumen sunca, 

Promašio je. 


Umoran vratio se u Čabar, legao je u postelju i 
usnuo odmah dubokim snom, O podne se prenu, 
ustade i sjede na rub postelje, Blaženka spavaše na 
divanu, On se tiho odjenu, uredio se i izađe prvi 
put ne poljubivši Blaženku u kosu, kako je to prije 
običavao, Prošeta parkom i svrativši se u šumu nađe 
starca, koji kupljaše suho pruće, Pozdravi starca i 
sjede na panj. 

»Eto, to je sada moj posao! — mrmljaše starac, 
— Dječakom pasao sam šumom blago, mladićem 
lovio sam šumom lov, mužem rušio sam šumom 
stabla, a sada, starac, skupljam suvarke«, 

I nasmije se, Ivo reče: 

»Vi ste, djede, proveli cio svoj život u šumi«, 

»Da, da! Cio svoj život«. 

Zašutješe, i starac poče vezati some pruća, Žetas 
Ivo reče: 

»Kažu ,da je noćas gorjela neka vlastelinska. 


šuma«, 


Starac se trgnu, pogleda ga i odvrati: 

»Moj gospodine! Ne gore šume u-ovo doba, O, ne! 
Ne pale sada pastiri vatre, Pa ako i pale, vatra se 
ne širi«, 

Prebaci snop preko leđa, pljunu, pođe, popostade 
i reče: 

»Moj gospodine! Tko vam je rekao ,da je noćas 
gorjela šuma, taj je grdno lagao!« 

I ode. Ivo je još časak ostao u šumi, zatim se po- 
vratio i našao pred dvorom Boršića u skupini se- 
ljaka. Pogađahu se za zakup nekog šumskog pa- 
šnjaka, 

»Ah, ti si to! — začudi se spazivši Ivu. — Jesi 
li se povratio?« 

»Već sam se i naspavao, Je li došao Mažuran?« 

»Mažuran? Ne znam«, 

Obrati se zatim nekom momčiću i reče: 

»Hajde pogledaj, nije li se povratio pospodin 
šumar!« ' 

I nastavi raspravljanje sa seljacima, Doskora 
vrati se momčić, 

»Nije se vratio gospodin šumar«, 

»To sam znao. Bog zna, kada će doći, Ode i nema 
$a gdjekada po cijeli tjedan, Čudan je to narod, ti 
šumari. Ja eto moram da vodim i njegove poslove, 
A ti? Spremaš se na put?« 

»Da, spremamo se«, 

»No, da! Tako je to. Dolaze ovamo mnogi, raz- 
gledaju i odlaze, Takov je život, Vraćaš se u Del- 
nice?« 

»Ne bih htio natrag istim putem, Htio bih ko- 
lima odmah na more«, 

»Dat ću ti vlasteoska kola do Crnoga Luga. Ali 
ne danas, Svi su mi konji u poslu«, 


I on ode sa seljacima u dvor, Ivo se vrati u go-. 


stionicu i nađe Blaženku, gdje sanena sjedi na di- 
vanu, Ona se smete, ustade i poče se uređivati, 

»Je li već vrijeme objedu?« — upita. 

»Jest, Hajdemo!« 

»Gdje je Mažuran?« 

»Ne znam. Nije bio sa mnom u lovu. Otišao je 
po nekom poslu«, 

»Nije se još povratio?« 

»Nije«. 

Sam se čudio svom miru, 


* 


Mažurana ne bijaše ni sutradan, Blaženka posta- 
jaše neustrpljiva, gnjevna, bijesna. Predveče do- 
đoše novi gosti, nekoliko mladih dama i dva starija 
gospodina, Kod večere sjedoše za susjedni st0, i 
Boršić govoraše krasnoj plavojci: 

»Ne bojte se, gospođo, da ćete se dosađivati! 
Ujutro pokazat ću vam barunski dvor, priredit ćemo 
zatim ribolov, izlete, lov, Imam zgodnoga momka 
šumara, koji je vrlo spretan za takve stvari,.,« 

Prije nego li legoše reče Blaženka: 

»Mi putujemo sutra, Zar ne, Ivo? Putujemo«. 

»Kakogod želiš«, 


Doista se oni spremiše ujutro za put, Sjedoše 
na vlasteoska kola i stadoše se uspinjati serpenti- 
nama. Kad Parga puče im divan vidik na čabarsku 
kotlinu, što se povalila duboko pod njima, Sred ko- 
tline poput čarobne grivne ljeskaše Čabar na biser- 
nom nizu Čabranke, 

»Ah, gle! — iznenadi se Blaženka, — Mažuran!« 

Zbilja se priječnim putem spuštaše Vuk Mažu- 
ran, Naherio je svoj lovački klobučić, zakitio se ve- 
likom kitom cvijeća, vitlaše prutom i smješkaše se. 

»Odlazite? — pitaše. — Dobro je, da sam stigao 
da se oprostim, Je li istina, da su došli novi gosti?« 

»Istina je, — odvrati Ivo, — Mi vam hvalimo za 
društvo. Ugodno ćemo vas se sjećati«, 

»Želim vam sretan put, — odvrati on. — Gospođi 
ubrao sam kitu runolista za spomen«, 

On pruži kitu Blaženki, koja je nehajno uze i 
reče; 

»Hvala za cvijeće, Dugo ste gasili šumu«, 

»Da li je bilo mnogo štete?« — zapita Ivo. 

»Gotovo nikakove, Izgorjela je tek jedna mala 
šumica«, 

Blaženka porumenje od jada. Pružiše si ruke i 
oprostiše se, 

»Sretan put!« 

»Hvala, Zbogom!« 

Mažuran pođe, no tada se najednom ustavi i za- 
pita: 

»Da, zbilja! Kako je bilo u lovu? Jeste li pucali? « 

»Pucao sam samo jedamput, ali sam promašio«, 

Fini osmijeh prođe šumarovim licem, Reče: 

»Nedavno, neke noći, ja sam sedam puta pucao 
i nisam ni jedamput promašio«, 

I ode pjevajući. Kola poletješe dalje. Začas reče 
Blaženka: ; 

»Sada razumijem, zašto si prezirao Mažurana, 
Ti i ne slutiš, koliko mrzim ovakove ljude«, 


Kod zaokreta ona baci u jarak srebrnu kitu ru- 
nolista i nasloni svoju glavu na Ivino rame, 
On je šutio, 


XIV, 

»More! Morel« — uskliknu Blaženka na zavoju 
nedaleko Plasa, 

Doista im puče divan vidik na Kvarner, Istru, 
ostrva i Jadran, Dadoše ustaviti kočiju i siđoše za- 
neseni u sunčano jutro. Koliko čarobnog plavetnila 
na nebu i u moru! I kao divno koralje sunčahu se 
na obalama cvatući gradovi, sela, zaseoci, Iz kame- 
nitih četvorina vinograda izvirivahu samotne kućice, 
crkve, krošnjasto drveće, gajevi, Bijele se ceste 
spuštahu zavijajući k žalu. Daleko plovljahu ostrva 

sa sitnom perspektivom jasnih krajina, zrcalilo se 
široko more, ticalo se svijetlom crtom neba, 

»Gledaj, mila! Ono je naša izgubljena Rijeka, 
Volosko, Opatija, Lovrana. Eno Učke, opjevane naše 
Učke, sirotice Istre, Ovdje je Sušak, Bakar, Baka- 
rac, krasna Kraljevica sa starim frankopanskim gra- 
dom, Dalje su otoci Krk, Cres i Lošinj. No tamo je 
već Italija, Vidiš li one jedrenjarke sa zelenim vrš- 
kom jedara? Ono su već talijanski ribari«, 

»Gledaj, Ivo! Parobrod!« 

Iz riječke luke plovljaše na otvoreno more go- 
lemi parobrod s dva dimnjaka. 

»Da, to je prekooceanski parobrod. Čini se odavle, 
da se on i ne miče, a on plovi punom parom«, 

I oni dugo pratijahu očima parobrod, koji odmi- 
caše Kvarnerom, Nad njima projuri vijađuktom brzi 
voz, koji se spuštaše prema Rijeci, Nedaleko u vi- 
nogradu zapjeva primorka djevojka: 


»Popuhnul je tihi vetar, ,.« 


Sva dražest ovoga sunčanoga jutra, sva ljepota 
Primorja i mora, južnog našeg mora jadranskoga, 
sva čar neviđenog ovog života ganuše do suza Bla- 
ženku, 

»More! More!« 

On je gledaše u divnom njenom ushitu, Kolikogod 
je prepatio ovih dana, osjeti potrebu njene ljubavi, 
U žudnji za novom srećom bio je spreman, da joj sve 
oprosti, Što zato, ako je časak zalutala? Nije li mu 
se opet povratila krasna, mlada, zanosna? U novom 
čudu promatraše on sjaj njenih velikih, crnih očiju, 
koje su bile umorne od puta, Možda je noćas potajno 
i plakala, 

»More! More!l« 

Njihove se oči sukobiše, zakrijesiše se novom va- 
trom i oni si opet bez riječi padoše u zagrljaj. 


»I odnesel Mari krunu... « 


Našavši se sred strmih uličica Bakra Blaženka 
poželje, da provedu ovdje jedan dan u kućici s go- 
lemim portalom i s cvijećem na prozoru, koji gledaše 
u žurbu pristaništa, Ali opazivši bijeli salonski pa- 
roplović »Galeb«, okićen mnogobrojnim zastavicama, 
zamoli, da otputuju njim, Ukrcaše se s mnoštvom 
gostiju, što nahrupiše sa sjevera, Sjedeći na polubi 
oni motrijahu kako odmiče obala, iščezavaju gradovi, 
gube se sela i ubave, zelene dražice. Minuše Bakarac, 
izađoše iz bakarskog zaljeva, ostaviše krasnu Kra- 
ljevicu, Sv, Jakov. Ručahu u sjajnoj blagovaonici 
punoj otmjenih stranaca i vratiše se opet na provu da 
gledaju, kako se iz mora javlja i u njemu gubi lje- 
pota, Divna je bila Blaženka u djetinjskoj svojoj 
zanesenosti! Mlade djevojke, Nijemkinje, što im 
sjeđahu nasuprot, promatrahu s divljenjem mladi. 


krasni par, Znale su, da su na vjenčanom putovanju 
i s puno ganuća gledahu nježnost, kojom joj je on 
popravljao vjetrom zaneseni crni pram, dok se ona 
milo smiješila, 

Iskrcaše se u Crikvenici, gdje ih zaokupi vika no- 
sača i radoznalost gostiju, što dočekaše brod, Uzeše 
krasnu odaju u svratištu »Bellevue« s izgledom na 
južne krajine, Svanuše im opet divni dani ljubavi. 
Razgledaše grad, kupalište, park. Divljahu se čarob- 
nim vilama, raskošu bogata svijeta, kozmopolitskom 
žamoru korza, Zađoše među razgolićene strance 
na kupalištu, baciše se i sami u more, kojim od- 
zvanjaše raspojasana radost, povezoše se barkom 
i pocrniše sunčajući se na vrućemu žalu. Podveče 
prošetaše brižno odjeveni korzom i pobudiše pa- 
žnju elegantnoga svijeta, što se odmaraše na ple- 
tenim stolicama trstike. Krasna je bila Blaženka! 
Crnka prenježne puti, velikih, crnih očiju, tako 
sjajnih i dubokih, divno zaobljena vrata, jedrih 
grudi, širokih bokova. Kolikim poletom  sjevaše 
smjeli njen pogled!“Kako odlučne bijahu njene 
kretnje! Koliko jednostavnosti bijaše u njenom biću! 
Osvrtahu se za njom i muškarci i žene, A ona je 
jednostavnim sredstvima, bezazlenim, nesvijesnim 
dražestima budila novi, veliki dojam, 

Neke večeri sjedoše u kavani, da se hlade le- 
denim napitkom, Zaigra zbor madžarskih cigana i 
doskora se ispuni otvorena dvorana šarenim, ele- 
$antnim mnoštvom, Pomiješaše se svi svjetski je- 
zici i neprestano dolažaše novi svijet tražeći uzalud 
mjesta, 

»Da li je slobodna ova stolica?« — upita nat- 
konobar kažući na treću stolicu njihova stola, na 
koju su oni smjestili kupljene sitnice, 

»Slobodna je«, — odvrati Ivo i maknu sitnice, 

»Izvolite, gospodine grofe! — reče uslužno nat- 
konobar i i Šopodinu — Ovdje je slobodna 
stolica«, 

»Ne ću li smetati gospodstvima?« — upita glatko 


obrijani, mršavi gospodin u neobičnom, crnom 
odijelu, 
»Ni najmanje. — odvrati Ivo. — Izvolitel«: 


On se pokloni i prikaže: 

»Grof Blagay«, 

I sjedne uz njihov stol. Bio je neodređene sta- 
rosti, Ni mlad, ni star, Nije bio ni lijep, ni zanimljiv, 
nj elegantan, Savršena nebrižnost, površnost, lije- 
nost izvirivaše iz njegove osobnosti, Bio je sigurno 
i strašno dosadan, Oni nisu svraćali na nj pažnje. 
Razgledavali su ponovno sitnice, što su ih kupili 
za spomen, Kod para morskih konjića počeše se 
prepirati, koje: je mužjak, koje ženka. Blaženka 
tvrdijaše, da ženka nosi veliki trbuh, 

.»Varate se, gospođol« — upade grof uzimajući 
od Ive smiješna morska čudovišta. Ispriča zatim 
lijepim, malo komičnim načinom smiješnu ljubav 
malenih morskih nemani i rijetku kavalirštinu mu- 
žjaka, kome ženka uprti svoje mlade, Pa dok se 
Blaženka smeteno smijala, zagleda on i ostale 
stvari: veliku morsku zvijezdu, puža, koraljnu pe- 
ćinu, školjku, koja je davala osobiti šum, 

»Ah, i šum Jadrana ponijet ćete sa sobom u 
vaš dom? Krasne stvari! Ako bude zgode, pokazat 
ću vam svoju zbirku«, 

I oni uđoše u razgovor ispočetka bojažljivo, učti- 
vo, poslije otvorenije. Ivo je dao donijeti bocu 
mirisnog otočkog vina i oni se kucnuše s grofom, 
Grof poslije naruči »bakarsku vodicu« i oni se raz- 
veseliše u dvorani, gdje sve življi bivaše ljudski 
žamor i zvek čaša, A madžarski cigani svirahu čez- 
nutljivo, strasno... 

Provedoše ugodnu večer i povratiše se veseli u 
hotel. Otvorivši vrata verande i sjedoše časak vani 
gledajući zvijezde, što su treperile, more, kojim 
lutahu svijetla lučarica, I drščući puštala se Bla- 
ženka Ivinu milovanju, dok je vani pjevalo more.., 

Ujutro priđe im grof Blagay radosno na žalu. 
Prošetaše s njim parkom, prosjediše časak u sjeni 
čempresa, pročavrljaše i rastadoše se idući na ru- 
čak, Popodne nađoše se s njim na kupalištu, gdje 
im on ustupi pletenu svoju sjenicu. Zajedno baciše 
se u talase, Blaženka je već naučila plivati i smjelo 
se otpućivaše na dubine, Ponjihaše se na njihalci, 
zaigraše kolo i Ivo učini s odskočne daske nekoliko 
lijepih skokova, kojima se Blaženka ponosila, Za 
njim uspe se grof na trampolin i izvede takove maj- 
storije, da je ona ostala zadivljena, 

Predveče šećući zajedno korzom oni opaziše, da 
je grof jedna posebna ličnost ,kojoj se svi dive, koju 
nasljeđuju, od koje se uče. On je bio uzor otmjenih 
badavadžija. Dok je Ivo bio elegantan, fin i lijep, 
on ne bijaše ni jedno od toga. Dok je Ivo držeći 
se strogo mode bio sasvim jednak svim otmjenim 
ljudima u bilo kojem kraju svijeta, uredan, pravilan 
do ukočenosti i banalno lijep, grof je u svemu bio 
svoj, čudan i sam, On je pravio modu, Blaženka je 
opazila plodnu samostalnost njegova ukusa i na- 
stojala, da se i sama dovine njegove tajne. On joj 
je rado pomogao i ona se okiti individualnom ele- 
gancijom i posebnim načinom vladanja, koji je iz- 
diže nad jednoličnu bezbojnost gomile. Njeno se 
biće prosja novom, vlastitom draži, On je otkrio 
njenu ljepotu. On joj je dao pravi izražaj, 

Grof je imao auto i jahtu, te su često činili iz- 
lete, Odjedriše na Krk, gdje okusiše bodulske kap- 


ljice, u Bašku, starinski gradić Rab sa sedam tor- 
njeva, odjuriše u Novi, u Senj, gnijezdo Uskoka, 
Grof se vladaše sasvim korektno, kao stariji, dobri 
drug, Postadoše prijatelji i on im je pokazao svoju 
divnu zbirku morskih čudesa, koju skupljaše za 
bolesnu svoju ženu. Blaženka je bila presretna. 
Zašla je u otmjeni svijet, o kom joj na prvi pogled 
pričaše more, Slušala je časkanja muškaraca, koji 
su obašli sve kontinente, sjedjela je s damama, ko- 
jima je krojio haljine sam kralj mode, gospodin 
Poiret. Upoznala se s kavalirima, koji su ljubili 
glasovite žene, i s damama, koje su imale burnu, 
skandaloznu prošlost, Čavrljala je sa starčićima, 
koji su upravljali sudbinom država, s umjetnicima, 
kojima se divio cijeli svijet, šetala se s gavanima, 
koji su posjedovali cijele krajeve. Zadivljena ona 
je dočula, da grofova briljantna igla, što se pre- 
lijevaše u uzlu njegove kravate, vrijedi cijeli imu- 
tak. Više nego cio Drežnik, X 

Ivo je sa začuđenjem motrio obrat svoje žene, 
Ispoređivao je u duhu sirotnu onu milu djevojku, 
koju je pred po godine susreo zimskoga nekog jutra, 
s današnjom damom, za kojom je čeznuo i visoki 
aristokrat sa staklom na lijevom oku i gojazni ve- 
letrgovac, suhi biokrat, svjetski putnik i blazirani 
sladokusac ,umjetnik, pustolov i ubogi đak, Mala, 
tužna Mignon postala je velika, svjetska dama, 


* 


Snažni auto, Daimler sa 6 cilindara, prođe kla- 
nac i zaokrenuvši pojuri dolinom između krševitih 
gora, Grof Blagay upravljaše sam, uz njega sje- 
đaše Blaženka, dok se Ivo izvalio na stražnjim 
sjedalima motreći okolicu, Izletješe, da razgledaju 
stari grad Drivenik. Dolina se proširila i oni odmi- 
cahu cestom između zidanih vinograda, slikovitih 
kućica, smokvika, gajeva. Cestom sretahu stada 
koza i jedre djevojke, koje na leđima nošahu vodu. 
U poljima je radio živ narod i vedra ljepota disaše 
krajem, Doskora zađoše u široku, zelenu dolinu, 
sred koje se dizaše brijeg obrasao šumom, Na vr- 
huncu bijelile se zidine dobro sačuvana grada, 

Umanjiše brzinu i grof pokazivaše Blaženki kra- 
jeve slikovitog Vinodola, Skrenuše s ceste i počeše 
se uspinjati na brijeg strmim, jarugavim putem, 
Auto se trudio svim silama, a grof ga je šaljivo 
bodrio. U po strmine sred šumice nešto puče, auto 
pođe natrag, stade na brzi kret grofove ruke i grof 
iskoči ljutit napolje, 

»Eto, izdala me bestija! Ah, zašto nijesam 
ponio bič?« 

»Što ćemo sada?« — zapita Blaženka, 

»Izvolite sjesti u hladu, dok nađem pogreškul« 

Blaženka i Ivo siđoše smiješeći se u sjenu bri- 
jesta, dok je grof svukavši kaput i zasukavši rukave 
počeo pregledati utrobu automobila, 

»Nema ništa! — uzdahnu on začas. — Moram 
skočiti po ljude u selo«. 
I pođe gologlav. 


»Stanite, grofe! — poskoči Ivo, — Poći ću ja«. 
 »Pustite Iva; — upade Blaženka — on je, mi- 
slim, malo mlađil« 

»Ne znam, gospođo! — odvrati šaljivo grof, — 


Valjalo bi, da lisporedimo krsne listove. Ali ja 
svoga ne nosim nikada sa sobom«, 

Nasmijaše se, 

»Koliko treba ljudi?« — upita Ivo, 

»Bit će dosta četvorica, ali neka ponesu užeta«, 

»Ne bi li radije doveo par volova?« 

»Kakogod želite, Ja ću međutim još nešto po- 
kušati«, š ' 

»Žuri se, Ivol« — usklikne Blaženka, 

Ivo polet prema selu, što ležaše pod brijegom. 
Nije bilo daleko, Za po sata lako će se povratiti 
s ljudima, No tada zadrhta i stade, Nije li opet 
nasjeo kao kod lova na tetrijebove? Ogleda se i 
vidje Blaženku, što iz sjene gledaše za njim. Za- 
šavši pod auto grof nešto nabijaše, Nad njima di- 
zaše se šuma, stari grad, nebo, vedro plavetno nebo, 
sunce, Pjevahu ptice i iz dola dopiraše pjesma že- 
telica, Kako bijaše sve to čudno! Sve bijaše tako 
jasno, nevino, milo, pa ipak ležaše u svemu okrutna 
neka sudba, Shvatio je, da se protiv nje ne može 
boriti, Trgnuo se i odlučno poletio u dolinu, 


Za dobra po sata vrati se s tri snažna primorca. 
Imahu užeta, Smiješeći se dočeka ih grof Blagay. 

»Ukrotio sam bestiju. Ne trebam, dragi, vaše po- 
moći, Eto vam za vinol!« 

I dade im za vino, Primorci skinuše kape, po- 
kloniše se, nasmiješe i odoše, 

»Šteta za izgubljeno vrijeme! — reče grof. — 
Požurimo se, da dospijemo na ručak!« 

Sjedoše u auto; sprijeda sam grof, straga Bla- 
ženka i Ivo, Jurnu auto nizbrdice i Ivo opazi, da 
Blaženka dršće, 

»Tako sam se prestrašila! — reče ona, — Put js 
tako strm! Ti se ne bojiš? Ne bojiš se?« 

On je gledaše u čudu, 

Predveče ne sastadoše više grofa, Za večeru na 
zračnoj terasi hotela »Belle vue« pruži im konobar. 
pisamce, Ivo otvori omot i izvuče posjetnicu sa 
sedmokrakom grofovskom krunom, Pročita: 

»Aladar grof Blagay«, 

»Pročitaj što piše! Pročitaj!« 

I on pročita poluglasno: 

»Brzojavkom pozvan kući odjurio sam ne do- 
opjevši da se s vama oprostim. Izvolite uzeti u 
cbzir žurbu moga puta! Ostajem i dalje vama odan 
uz rukoljub i poklon«, 

Šutjeli su neko vrijeme, Zatim reče Blaženka 
poluglasno: 

o »Ništa zato! On je već postao dosadan sa svo- 
jom uobraženošću. Cijela je Crikvenica, kao i on, 
odvratna u praznoj svojoj blaziranosti. Idemo da- 


lje, Ivo! Idemo!« Lav Lović. 


FRAGMENT IZ PJESME ,PROPAST SVIJETA" 
PRELUDIJ, | 


Kad kugli ostarjeloj od vjekova himera 
dođe sudbinom vrijeme uništenja 
panika rad kobnih znakova iz sfera 


obuzme živote pred časom izjednačenja, 


Mudraci su čudni u mraku ovog doba 

i jedva u čemu drukčiji od luđaka; 
grozni po znanju, tajanstveni poput groba, 
živeći u vrijeme kad već nema junaka, 


i kad se već iskusila ljepota svih zala 

a savjesti su svladane okrutnim snima, 
Zaboraviše mnogi radost vedrih šala 

i odmaraju se u zlu, izmoreni vjekovima, 


Već je hiljadu ratova dalo glas vremena, 
i hiljadu genija raspeto od masa; 

i Smrt se smijaše ljubavi svih plemena, 
Tek svetac koji, očajan, plakaše bez spasa, 


Mnoge je tajne već davno ugrabio 
ljubomornom Bogu mozak samrtnika , 
al' bijednik još nije radost zadobio, 

i tuga je svejedno zakon samrtnika, 


Al evo napokon posl'je svih saznanja 
u vrijeme kad se više ničemu ne čude, 
počinje svršetak svih bolova i klanja 
na svijetu ovom, dobrome za lude, 


Vraća se tajanstvo biblijskih strava | 

i mnogi se sjećaju riječi davnih proroka, 
Nebesa već t&mne iznad tragičnih glava. 
Za smrt je zrela zemlja, divna od poroka, 


Frano Alfirević 

U VAGONU 


Motto: Ginuti valja za istinu,., 


itno pozvan, da dođem što prije u neko 

srijemsko mjesto, poranio sam jednog je- 

senskog dana i odšetao na kolodvor, Pre- 

krasno je vrijeme, a sunce toplo, kao da 
smo na početku ljeta, a ne jeseni, Odviše rano sti- 
$oh, zato šetam pred zgradom i uživam, motreći 
onu šarenu gužvu putnika, koji se slegoše na trgu 
pred kolodvorom, Tek smo nešto odmakli od ratnih 
vremena i promet nije još normalan, zato i ima to- 
liko svijeta, koji čeka, dok može ugrabiti mjesto u 
kojem vozu, A iz sadanje naše prostrane kraljevine 
ima nas svakojakih, te ta gomila zaista je razno- 
bojna i slikovita, Pored naših domaćih seljaka gle- 
dam ovog u gaćama, koje mu je ljuba ili žena vje- 
što i trudno šupljikala, To je kordunaš, a pored 
njega stoji nekoliko Macedonaca u smeđim darov- 
cima, lica mal' da ne isto tako opaljena. Ovaj s cr- 
nom šubarom na glavi prati druga, koji sigurno 
hoda u papučama — to je Srijem ili Vojvodina, A 
i po kojeg Srbijanca vidjeti je s onim njihovim ko- 
šuljama domaćeg tkanja, Ima i Amerikanaca, koji 
se vraćaju svojim kućama, Odmah ih poznaš po 
onom osebujnom kroju odijela, a po gdjekoji ima i 
značku u zapučku kao član kojeg od njihovih pri- 
pomoćnih društava, 

Kad dadoh nekom čistilcu cipela, da mi osnaži 
prašne cipele, učini to isto meni s desna neka žilava 
i snažna ljudeskara, Odjeven je u pristojno građan- 
sko odijelo, Ali preko kaputa obukao je i svoga 
oderanoga jarca bez rukava uprkos toploga dana. 
To je sinak slavne Like, Pošao valjda kuda u trgo- 
vanje, a kako smo bliže zimi nego ljetu, osigurao se 
jarcem proti svakoj vremenskoj nezgodi, Možda bi 
se koji od prolaznika i pošalio s posjednikom toga 
jarca bez rukava, ali samo jedan pogled u te oštre 
i izrazite lične crte te na cijelu tu mušku podobu 
bez traga sala, žilavu i čvrstu a opet ne glomaznu, 
sledio bi svaki pokušaj poruge, 

Meni tek munu licem lak osmijeh, kad malo po- 
dalje njega opazih omršavu, visoku podobu nekog 
softe s bijelim sarukom oko glave, a do članaka mu 
kabanica od teškoga, starinskog plavkastog sukna 
postavljena lisičinom, I zakopčao ju čovjek čvrsto, 
ne da zraku do svojega tijela. 

Različni, a kako opet slični — promrmljah ve- 
selo u sebi i hitim u zgradu kolodvora, Preuzeh od 
momka priljag i već kupljenu voznu kartu te odoh 
u čekaonicu. Brzo zatim pustiše nas u spreman voz 
brzoga vlaka, Smjestivši svoj prtljag spremam se, 
kao što je moj običaj, da izvidim kakovi su mi su- 


Putnici, ne bi li što zanimljivo vidio ili čuo. Kadgod 
naime putujem, rado posmatram suputnike i slušam 
njihove razgovore, Uvijek mi se čini, kao da vagon 
predstavlja svijet o sebi, i često puta čujem i vidim 
i što zgodno, 

Tako i ovaj put jedva što nam kondukter »osnaži« 
karte, izađoh u hodnik s namjerom, da promatram 
putnike odjeljenje po odjeljenje, U samom hodniku 
sretoh ovisoka, ugojena policijskog činovnika, a iza 
njega oružnika, Lice činovnika mladenačko, pomno 
izbrijano i njegovano, no ne odsijeva ničim izrazi- 
tim, osim nekim sitim zadovoljstvom. Sunce nije pa- 
lilo to lice, a još manje brijalo nevrijeme, Ali zato 
izgled oružnika vrlo je značajan, Onizak, no vrlo 
čvrste građe, Lica opaljena, palilo ga sunce možda 
svih fronta svjetskoga rata, Mirno i bešćutno stoji 
iza svoga glavara, koji baš kao da ima prepirku s ne- 
kim časnikom u prvom odjeljenju. Pitao ga, da li 
ima voznu kartu, nakon što mu je ispitao objavu. 
To se časniku vidilo krivo, jer da je to stvar vlako- 
vođe, a ne policijskog činovnika, 

— Nikakove žalosti u srcu toga radi — odgovara 
ovaj — ta sad sam skinuo s voza jednog potporuč- 
nika i tri vojnika bez vozne karte, 

— Ali vas se tiče samo objava, a vlakovođino je 
vozna karta.., 

— Ništa je objava.,, Glavno su corpora 
delicti — prekida policajac raspru i kroči pono- 
sito dalje, dok se ovaj časnik povlači u svoje odje- 
ljenje mrmljajući: 

— I ti znaš, što su corpora delicti, , 

A oružnik slijedi svog poglavara ravnođušno, ne 
trenuvši ni okom na ono, što izvali o corpora delicti, 
Zna on, da je to samo neka gospodska raspra. Tu 
njega ne će trebati, pa šta da se i brine za to. 

Odoše, a u istom tome odjeljenju zape mi oko 
u neko djevojče blijeda lica, slabunjavo i očito bo- 
lesno, jer vidjeh, kako pomno i brižno čuva i sklanja 
desnu nogu od povrede, Njoj sučelice sjedi starica 
nešto podbuhlih obraza, glave povezane crnom svi- 
lenom maramom, Skrbna je izgleda i ta bolno skrbna 
crta činila bi to lice simpatičnim i ugodnim, ali 
kvare taj dojam njene oči s nekim svojim čudno tu- 
pim izražajem, 

Njih dvoje nastavljaju, kanda, svoj razgovor 
prekinut kratko vrijeme rasprom časnika i policajca, 

— Ti današnji doktori odmah su za nož... Dobro 
da niste dali odrezati nogu... A dugo li već bolu- 
jete? 

— Već od petnaeste godine... Najprije mi se 
iz čista mira pokazala mala ranica na goljenici i 

sve se širila, A _ sad eto obuzela cijelu nogu ispod 
koljena. Što sam sve činila, ali sve uzalud, nikako 
izliječiti. Kadgod i zaraste na kojem mjestu, Pre- 
vuče se preko rane neka kao tanka kožica, ali se 
opet otvori i širi. Rekoše mi, da je to od tuberku- 
loze ili sušice, 

— Ne znadu ni oni sve.,, Kakova sušica,.. pa 
još na nozi! Ja ću vam kazati, što je to. Učila me 
tome još moja mati, Kadgod se tako otvori rana na 
nozi sama od sebe, to je od nekih crvi, vlasci ih zovu, 
Maleni su i sitni, zavuku se pod kožu, podgrizaju je 
“isve se dalje šire, 

— A reče li vam i lijek proti njima? 

— Kaza, dabome, ali nije lak, Ako je odmah 
ispočetka, treba prstom ranu raskopati i, ako se do- 
čepaš i iskopaš crve, zaraste rana i nikad se više 
ne otvara, Nekad su ih znali i na kudelju izvlačiti, 
ali sad to već malo tko zna, 

— To mora da je bolno... 

— Dakako... Malo tko može to izdržati, ,, Moj 
muž... Bog mu daj duši lako... govorio mi, da se 
neki Bosanac tako izliječio. Tamo su tvrdi ljudi,., 


— Dugo li ste već udovica?.., 

— Dugo već... Mlad je umro moj muž.., na- 
vršio istom četrdesetu godinu, Ubila ga žalost za 
kćerkom, koju sahranismo, kad joj bi jedva šesnaest 
godina. 

— Sirota... Od kakove bolesti? 

— Bila nam je doduše nešto slabašna, ali nije se 
tužila ni na kakove boli. Odjednom vrućica. danas, 
vrućica sutra, pa ju izažegla, Prizivali smo joj sva- 
koga, čak iz Martinovaca dovodili joj vračaru, sve 
uzalud, Najposlije prizvali smo i liječnika, ali što 
može i on proti božjoj volji. Nakon tri mjeseca leže 
u grob. Kako je samo žalio moj pokojni za njom! 
Svaki bi joj dan obišao grob i tamo na klupčici pro- 
sjedio sate i sate, Spremila bi mu u džep po sta- 
klence šljivovice i štogod za prigristi, a on tako iz 
dana u dan, nikad da se otme teškoj žalosti, Ta ga 
je i ubila. Godinu dana poslije kćeri išla sam i za 
njegovim sandukom, 

— Jeli vam to bilo jedino dijete? 

— Imala sam, hrano moja, još jednu mlađu kćer- 
ku, Udala se pred četiri godine. Već poslije prvog 
poroda došla mi je nešto čudna, a sad poslije drugog 
počelo joj se miješati u glavi... Htjede i zlo učiniti 
djeci,., Morali smo je dati u Stenjevac.., Odanle, 
tužna sam ti, i sad idem. 

— Sve žalost na žalost... A što kažu liječnici? 

— A tako, svašta i ništa, Da je obolila od pre- 
obilne ponude poslije poroda. 

— Može li to biti? 


— Eh, može da?.,., Kako bi joj to moglo naško- 
diti? Sve same zdrave, domaće stvari, Šljivovicu 
sama sam pekla kod kuće, a vino kupila iz kumov- 
skog vinograda, A rekoše mi još, da bi za nju bilo 


najbolje, da se nije nikad ni udavala. Tko je još 


vidio i čuo, da za djevojku nije udaja? Doraste i 
treba da se uda, da zašto je i rođena?,, 

— Što vele, hoće li ozdraviti? .., 

— Kažu, da može, ako je budem što manje obi- 
lazila, Ni pustiti me nisu htjeli k njoj ovaj put. 
Bez srca su oni, brane materi, da obiđe svoje dijete. 
Morala sam podmititi čuvare, da je vidim i, daj joj 
dam, što sam ponijela, 

— Onda će valjda ipak ozdraviti? 

— I bula Hata izgatala mi u grah, da hoće. Sad 
sam čula, da u Zemunu ima neka Švabica, koja zna 
molitvom da rastjera svaku ludost, ako nije prešla 
već u treći član. Idem k njoj, možda pomogne, ako 
je dragog Boga volja... 

Dosadilo mi slušati govorljivu baku i pomakoh 
se do drugog odjeljenja, gdje mi bijaše već upao u 
oči mlad čovjek, vrlo elegantno odjeven u crno 
odijelo najnovijega kroja. Ne bi bio baš ružan, ali 
opazih u njegovu obrijanu licu neku odvratno gra 
bežljivu, upravo lješinarsku crtu. Razgovora potiho 
sa svojim susjedom, Ne mogu čuti sve, tek po koju 
riječ, pa zaključujem, da je kakav magnat rakij- 
skih kotlova. 

Življi je njegov drugi susjed onizak, sredovječan 
čovjek, rumena lica a debelih brčina, Tipičan lik hr- 
vatskog obrtnika, Štokavštinu miješa s kajkavštinom, 
a upinje se, da dokaže svome susjedu pristarijem 
gospodinu, da mu je zaista uspjelo jednom u St. Ga- 
lenu prodati našim veterinarima podravskog junca 
pod pravog švajcarskog. 

— Nije moguće — sumnja onaj stari gospodin. 

— Ali jest... Doma ga nisu šteli, a vani je taki 
bil kuplen,., He, he, he! Nemre se u školi sve nau- 
čiti,.. Znaju oni našu staru: 


Teorija sine praksis, 
Est rotus sine aksis, 


odgovara taj čvrsti debeljko i izvadivši iz svoga oma- 
šnog putnoga kovčega polićnu bocu, potegnu slatko. 

— Vi ste dobro opremljeni — smješka se stari 
gospodin, jer vidje u kovčegu još neko pet družica 
toj boci, sve u prefincima, da se ne razbiju, 

— He, he, hel,., Je,.,, Čul sam, da velika gos- 
poda navek nose sa sobom vodu, jer da ni dobro me- 
njati piće. Mislil sam onda, da vinček menjati mora 
biti još gorše, kajti ja vođu tak i tak ne pijem. Dal 
sam i zato napraviti te pretince — tumači zadovoljno 
naš priša, te potegnuv ljudski još jednom, spravlja 
svoj kovčeg »mudrosti« više sebe, 

Vraćam se u svoje odjeljenje. Tu nema ništa oso- 
bito, Sve prosječna publika, koju zaboraviš, čim ti 
okrene leđa. Samo meni sučelice sjedi neki starkelja, 
po odijelu sudeći seljak iz Srijema. Kaputić i 


hlače mu od crne, tanke, pamučne tkanine, ali zato: 


ispod prsluka proviruje čvrst pršnjak od ovčije kože, 
ukrašen šaroliko raznobojnom kožom i ogledalcima. 
Sjetih se onoga s jarcem i onog s lisičinom, I ovaj 
treći drži pomno zakopčan svoj pršnjak, ma da je 
vrlo toplo u odjeljenju, Lice mu je na prvi pogled 
tupo bezazleno, ali pomniji promatrač našao bi u 
tome licu i tračak prevejanosti. Znam iz iskustva, da 
s takovima valja oprezno poslovati, jer oni još po 
starinski smatraju, da je trgovina nadmudrivanje 
drugoga. 

Od duga vremena udarim s njim u razgovor i 
doznajem, da je imućan posjednik, S nešto svoje go- 
tovine sastavi po vagon dva kukuruza i šalje u gornje 
oskudnije krajeve, U Zagrebu obično odsjeda i odan- 
le okrene s robom, kud mu se vidi zgodnije, 

— Kako sa stanom? 

— Poteško ispočetka, ali sad odsedam uvek kod 
jedne familije tamo u Vlaškoj ulici, Lepo me prime, 
Donesem kad malo masti, kad suva mesa, a oni mene 
naprave čist krevet u kujni za umerenu cenu, Tako 
ispomognemo jedan drugoga, 

— Sviđa li vam se Zagreb? 

— Tako, tako. , Bio sam i u glavnoj vašoj crkvi: 
Video sam i vašega patriarha, Odeven u plavu ha- 
ljinu, a na ramenima mu bela kunovina s crnim repi- 
ćima.., Kod oltara ga svlače i oblače oni drugi po- 
povi i meću mu neku čudnu kapu na glavu... Evo... 
kao moja šubara, da je plosnata... U naših su 
lepše haljine, 

Govoreći ono o čudnoj kapi, skinuo je moj čiča 
svoju zaista ogromnu šubaru s glave i sploštio je 
dlanovima, a zatim opet nabio na glavu. Da mu ne 
ozebe.., 

— A crkveno pjevanje? 

— Nije ko naše,,, U nas to lakše k srcu ide, U 
vas pevadu nekud vazdan zapleteno,.. Ivodili me 
moji domari jedared i u pozorište na operu... Tamo 
pevadu poš čudnije. ,, A nema ti lepše nego kad 
gajdaš udesi gajde, Sve kao da vam govori ,.., Koja 
je vaša pesma? 

Zanijekah i rekoh, da nemam osobite pjesme, koja 
bi bila za me pjesma nad pjesmama, 

— Čudni ste vi ljudi tamo... Ni oni moji domari 
nemadu svoje pesme... A ja imam svoju. ., Volem 
ju nad svaku drugu. Svake nedelje, kad me gajdaš 
prati kući, mora da mi ju peva. 

— Koja je to? 


— Mogu vam je otpevati , , , U mladosti imao sam 
zdravo lep glas... Sad me pomalo izdaje, 

I čiča uzbaci glasi žmirnu očima, zatim protisnu 
iz grla piskutljivo, sitno, kao da mu i ne ide glas iz 
prsa, nego iz glave, Kraj toga namješta rukom šu- 
baru čas lijevo, čas desno, kako to već pita podunav- 
ski, froški običaj. Pjevao je: 


Aoh luče ne od juče, 
Već luče od lane, 
Bog i vera, srce mera, 
Ja ti ne znam mane, 


Opetovao je zadnju kiticu i zaista od zanosa sa- 
svim zažmirio, a glavom ritmički popraćivao završe- 
tak, Pohvalih i pjesmu i pjevača, a on zadovoljno do- 
hvati iz svoje šarenice staklenku bez ogrljka, začep- 
ljenu kudeljom, napunjenu još dopola žućkastom te- 
kućinom, valjda šljivovicom. Nagnu, a i meni dođe 
volja, da što prigrizem, te otvorih svoj kovčežić, da 
vidim, što su mi moji spremili, Nađoh pečeno pilence, 
a moj čiča s priznanjem omjeri taj darak mojih do- 
mara, ' 

— He, he, he! To mora da je pekla vaša gospa... 
Kakvo je fino... Ko da je na suncu pečeno... Vo- 
ledu žene takove detiće... He, he, he!.,, 

— Nisam oženjen. ,, 

— Ništa zato... Kojagod ga je pekla, toj dršće 
srce za vama.., Znam jato... I mene su nekad 
tako... He,he,hel.., 

Odvalih čitav batak i zabatak i podarih čiči, A on 
zahvalno prima, ali se hvata i svoje šarenice te vadi 
kobasice već ponešto obijelile, kako je probila iz nje 
s6, Vadi i svog vlastitoga domaćeg kruha, Ponudi i 
mene kobasicom i moradoh za uzvrat primiti, 

— Evo, ako volete i pravoga domaćega, sremskog 
leba.,. To sam ja sam odabirao i ispirao šenicu. 

— Hvala.,, Nama je mio kruh dobro pečen, a 
vaš... oprostite .., kao da je kuhan, a ne pečen. 

— Da.., Mi Sremci volemo meka leba,,, Svag- 
dje je drugi adet.., U vas jedu i proju, a mi to 
dajemo samo svinjama — ujeda čiča, da osveti ovo 
o kuhanom kruhu, možda i ne znajući, da dvije tre- 
ćine njegovih suplemenika žive o proji. 

— Ded' te, bar kobasice, 

Zagrizoh u tu čudnu mjezavinu soli, paprike i 
češnjaka,., 

— To je ljuto... 

— Zato imamo staklo — priskače čiča i dohvaća 
opet iz šarenice onu bočicu bez ogrljka, odčepi ju i 
ponudi me. Osjetih osladak miris domaće šljivovice, 

— To je prepecanica,,, To sam ja sam za se 
peko... 

— Hvala.., Ne služim se stim.:, 

— Ded' te samo.., To je zdrava, domaća šlji- 
vovica.,. 

— Ne mogu... Ja sam apstinenta — slagah, da 
ga se otresem, i 
. — Što je to?... Ne čuh još, da ima i gospode 
Nazarenaca. Oni isto ne piju. 

— Nisam Nazarenac.., ali spadam u neko 
udruženje, koje se odreklo svakog pića, 
“.— Dobro, te možete.., Takva ljudina — na- 
stavlja čiča, te pite$nu dobro iz boce, valjda i za me, 
A glede rakije nisam baš ni slagao, da sam apsti- 
nenta, Ne baš iz vlastitog uvjerenja, nego kao vje- 
ran: učenik svoga pokojnog oca, On, koji nije baš 
odbijao čašicu dobra vinca, mrzio je rakiju i s tim 
pogledom prezira uvjerio i onoga prostoga rakijaša, 
koji troši špiru, kao i koju »damu«, kad bi srkala 
gdje u kavani iz kristalne čašice benediktinca ili 
što slično, 


Vlak je međutim brzao i već duboko zašao u 
ravne poljane Slavonije. Moj Srijemac, koji je pro- 
šao tu prugu već nebrojeno puta, dobacio bi koji put 
kakovu primjedbu ili o ljetini ili o čem drugim, 

Evo, u ovom selu dobro sam poznavao popu. Naj- 
starija kći pobegla mu sa slugom u svojoj šesnae- 
stoj godini... Čuste li kad što takovo?.,. ' 

— Valdja su i nju sirotu hranili srijemskim ko- 
basicama?,,. 

— Aa? — zinu moj suputnik... 

— Kao mislim, da je valjda bila žestoke krvi. 

— A tako... Dabome.., Sve su naše devojke 
ko živa žeravica,., Ali opet, popovska kći, pa da 
pobegne sa slugom... To se čudo malo kad čulo... 

Stigli smo u tom do nekig križališta, i ja izađoh 
načas iz vlaka, ne bi li vidio kojega poslovnoga 
znanca, Dosta ih je izašlo i dosta i ušlo. Tako, kad 
se vraćam u svoje odjeljenje, vidim troje novih 
putnika. Prvi do mene onizak, ali čvrsto građen 

mlad čovjek, dok njemu sučelice sjedi mladić u 
kožnatom kaputu, inteligentna izgleda a sigurna i 
neusiljena kretanja, Obično izgledaju tako u nas 
drvatršci ili njihovi bolji namještenici, Ovaj prvi 
malo je kozičav, a vrlo samosvijesno posmatra nas 
druge svojim tamnim očima, Do prozora u kutu 
sjedi treći putnik, ali mu ne vidim pravo lice za- 
kriljeno velikim francuskim novinama. Samo opa- 
žam, da mora biti visike, atletske gre đe, a po odi- 
jelu sudeći otmjena osoba. Nije odjeven kicoški, 
da sluša svaki hir mode, ali se vidi, da pripada 
onom sloju ljudi, koji se mnogo kreću u velikom 
svijetu i biraju, što je najbolje. 

Ovaj prvi započeo je razgovor s onim u kožna- 
tom kaputu i hvali se, da se baš vraća iz inozem- 
stva, gdje je nabavljao na račun države električne 
kruške, 

— Eleketrične kruške.., Što je to?,. 

— Pa električne kruške,., Kako ću drukče? 
Ili da vam kažem nemački, kako vi već volete,,. 
elektriše birnen.., 


— Aha.,, To mi zovemo žarulje... 
— Eh... Kakve žarulje i žarači?... Baš vi ra- 
zumete jezik,., I u tom ćete morati još puno od 


nas naučiti.., 

— Bijaste li i u Zagrebu — popušta pomirljivo 
onaj u kožnatom kaputu, iako mu prelijeće licem 
ironičan, jedva primjetljiv osmijeh, 

— Da... Bio sam i u tom vašem nazovi glav- 
nom gradu — odvraća prvi, a lice mu poprima neki 
čudan porugljivo zloban izražaj, A i ekavštinom 
kao da nije od poroda govorio. Sigurno je to izda- 
nak Bosne ili možda kojega drugoga našeg kraja. 

—Lijep je naš Zagreb — uvjereno će ovaj drugi. 

— Id' te molim vas.., Čist jevrejski grad.. Ja 
sam vam onaj izraziti nacionalista... nisam našao 
u njem ništa narodno, samo leglo svakojakog zla. 
Da pravdu krojimo, morali bi ga zapaliti, ,, Ali mi 
smo nacija kavalira,., zdravo sebi na štetu... Tu 
odahnu malo, a zatim nastavi. 

— A kakova im je tek mladost?.., Skupina 
brbljavih poltrona,., Salmiakom misle da osvoje 
svijet.,. Valjda i nemaju krvi, nego im teče u ži- 
lama ono njihovo limunadno vino... Par detića, 
ovakovih ko ja, mogli bi držati na uzdi ceo grad, 

Sve to sasuo je naglo, a iz usta kao da mu se 
cijedi sam jed. Taj je zaista pun žući i pod noktima, 
Onaj u kožnatom kaputu gleda toga apoštola mržnje, 
otprilike kao što se gleda kakova neobična a otrov- 
na zvijer, a ja sav zapanjen razmišljam, da li da 
se upustim s tim izazivačem, A on gleda izazovno 
u svakoga od nas, tražeći očito i sam ili odobrenje 
ili svađu, 


I zaista nađe saveznika. Moj čiča oživi i zabaciv 
šubaru poče i on: 

— 1 jesu čudno mekan svet ti Rvati... Nema u 
njih ljudi, koji znadu stići, uteći i na strašnom po- 
stajati mestu,., Pravog čoveka valjda nisu ni imali 
do Joce Udmanića... Gde bi oni s nama... Ai 
govore čudno, napola švapski.,, Evo baš juečr uz- 
vikao se moj domaćina tamo: daj amo te lojtre.., 
1, da mi nije u selu prvi komšija Švaba, ne bih ni 
znao, što je to... Eto tako voledu uzimati švapske 
reči... 

— Nego... mesto da uzmu lepu vašu reč: 
merdevine — ču se glas onog putnika iza no- 
vina, 

— Dabome — zagrize čiča lakomo, ali brzo mu 
zape riječ u grlu, kad opazi na mome licu smiješak, 
koji ne mogih zatomiti, A ovaj u kožnatom kaputu 
moraše zatisnuti usta maramom, da ne prsne u 
smijeh. Žučljivac pak sunu kao opržen, ali iz plavih 
oči onoga otmjenog gospodina vrcnu na njega samo 
jedna iskra, ali tako oštra, slična ocjelnoj munji, 
te ohola električna kruška klonu na sjedalo sav pi- 
tom, A imao je i pravo, da ne počima kavge s tim 
putnikom, koji je doduše možda istih mladenačkih 
godina, ali takve građe, da ga sigurno pripjevaju 
djevojke u njegovu mjestu: 


U pasu je tanak ko djevojka, 
U plećima ko Kraljević Marko. 


Lice mu je prijatno i otvoreno s tragom neke 
izvjesne lukavosti, ali bez ikakove prevejanosti. 
Ocijenio bih ga, da ne će biti nikad u redovima pre- 
varenih, ali zaista nikad ni u redovima — onih dru- 
gih. Moj čiča zbunjen, gledajući toga mladog ori- 
jaša, a ne znajući ni sam pravo razlog naše veselosti, 
kašljucnu dva tri puta, mašivši se svoga stakla po- 
nudi mladiću, 

— Izvolite... ' 

— Hvala, ja sam apstinenta — otkloni taj, uči- 
nivši neusiljenu kretnju dugoljastom finom rukom. 
Ali, ako mu i jest ruka gotovo nježna, to se i pod 
rukavima opaža silno razvito mišičje, 

— Zari vi ko i ovaj ovde.,. Takve ljudine — 
klima glavom sav u čudu čiča, A mladić se obraća 
meni: 

— Gospodin je iz Zagreba?... 

— Da, tamo sam trgovac, 

— To mi je milo... Nismo samo drugovi po 
apstinenciji, nego i po zvanju. I ja sam trgovac... 
Vrlo mi se sviđa Zagreb... Zdravo je to hrvatski 
$rad, samo treba razumeti njegovu jezgru. 

Pri tom planu opet ona tvrda varnica na onog od 
krušaka, koji posta gotovo janje umilno, a čas zatim 

pronađe, da je pakleno vruće u odjeljenju i izađe 
u hodnik, Ne požali za njim ni sam čiča koji sav 
udivljen ne skidaše očiju s toga divskog mladića. 
A taj nastavi započeti razgovor lakim i sigurnim 
glasom, Reče, da nikad ne propušta pohoditi Za- 
greb, kad putuje tim pravcem i, da ima tamo dosta 
prijatelja i znanaca, Spomenu i nekoliko imena iz 
svih redova političara, umnika i financijalnih ve- 
ličina, pred kojima i ja pognuh glavu, iako nevik 
klanjanju. 


Umiješa se i čiča u naš razgovor te ga priupita, 
da li je bio četnik, 

— Dakako... Drug sam bio četovođi Voji. 

Čiča se sav rasplinu u počitanju, kad ču to ime 
i zapita dalje ,da li je bio kad ranjen. 

— Ah... malo... S leve strane prosviralo me 
nemačko tane.,, Za 14 dana bio sam na nogama. 
Ali s desne trebalo je dulje... Bilo je bugarsko, 
bratsko, zato i teže... Ostale sitne i ne brojim, 

Sve to bilo je izrečeno olakim glasom i bez ika- 
kova naduvanja, a lijepo je pristajalo tome mladom 
ratniku, Čiča je rastao. Ta vidio je pred sobom utje- 
lovljena junaka narodnih pjesama. A ta junačina 
započe namjerice hvaliti hrvatsku mladost, da kroz 
poluotvorena vrata mogaše i ona »Kruška« sve 
čuti, 

— Zdrava je to mladost,., Kako su samo da- 
leko odmakli pred našima u svakoj vrsti sporta, a 
u nogometu stiču svjetski glas. Gledao sam neki 
dan prijateljsku utakmicu u lakoj atletici,., bolje 
kopljem dobacuju... Zanimivo je bilo promatrati 
čičino lice za toga govora. Ovo prvo slušao je bez 
osobita zanimanja, ali ono o koplju bocnu ga kao 
iglom, Gotovo žalobivo, a ne vjerujući, klimao 
je glavom, no ne usudi se prosvjedovati, tek moje 
uho ču, kako nezadovoljno mrmlja: 

— Zar oni, da bolje kopljem... 

Red je bio, da vratim sve te laskave riječi, 

— Istina, odmakli su naši donekle u sportu... 
Više su se bavili tim. Ali ginuti valja za istinu 
i priznati, da su vaši snažniji u svojim pregnućima , , 
Sve to ide kod vas elementarnije, iskonski i jače. 
Uzmite samo pokret apstinencije. Dok se kod vas 
čitavi razredi upisuju u apstinentska udruženja, u 
nas još i gdjekoji glavni narodni »umnik« ima o 
tom važnom, modernom pokretu nazore još onamo 
iz vremena drvenih osovina, Pun je Beograd anti- 
alkoholnih gostionica, dok im u Zagrebu nema traga. 
1 vaše novinstvo prati ozbiljno i zauzeto, što danas 
pokreće sav civilizovani svijet, a naše, izuzevši neke 
rijetke i časne iznimke, otpravlja sve to s nekoliko 
plitkih dosjetaka, 


A kako se vaši mladići iskazaše kao četnici, to 
je udivljenja vrijedno. U nas nema tome još ni 
traga... 

— Vaši ne imaše ni prilike zato — prekide me 
moj simpatični suputnik — Ali, da do tog dođe, 
kakovih divnih četnika od njih!?... Brzo bi naše 
stigli i prestigli, ,, 

— Ne znam... 

— Posve sigurno... Ista smo mi krv, samo se 
razvismo svaki pod drugim prilikama... Uostalom, 
sad u zajednici nadam se, da ćemo ubrzo prija- 
teljski upotpuniti jedan drugoga, 

— Daj Bože — rekoh ja iskreno, ali i nehotice 
pođe mi pogled na hodnik, 

— Ne vodite o tom brigu... Ima takovih i u 
nas... S našima ćemo mi već sami obračunati, ,. 
Kad sam nedavno iz Crne Bare prešao Savu, po- 
bodio sam i groblje susjednog gradića, da obiđem 
$rob nekog druga, Tumarajući, naiđoh i na neke 
stare grobne spomenike, a ista im pismena, kao 
što ih vidjeh i u Solunu I baš potomci takovih naj- 
opasniji su nam ,., Ali svršili smo mi i težih za- 
dataka, lako ćemo jednom utjerati u red i te in- 
terešdžije, 

Muče i odobravajući naklonih mu se, a dalje na- 
stavismo o trgovini. I tu se pokaza taj mladić iz- 
vrsno obaviješten. Ispravno je prosuđivao stanje 
u Evropi, ukratko, kad se približavaše moja stanica, 
bi mi upravo žao, da se moram rastati s tim mlad- 
cem, koji me bijaše upravo očarao. Izmijenismo 
posjetnice, a ja ga zamolih, da me pohodi, čim 
prvi put prođe mimo Zagreba. Vrlo spremno i lju- 
bezno obeća, i ja izađoh sav oduševljen s toga no- 
vog poznanstva, Gledajući za odlazećim vlakom, 
usne moje prošaptaše i nehotice: 

— Prijatelju, brate moj! Kako rado i voljko bih 
s tobom &roz svako zlo i nevolju, a s ovim »kava- 
lirom« ni na koju čast i slavu. 

Izađe za mnom i moj čiča Srijemac te znatiželjno 
baci pogled na posjetnicu tiskanu s jedne strane 
latinicom a s druge ćirilicom. Pročita samo krsno 
ime: Momče, ali i to bijaše dosta, da usklikne: 

— Ne Momčel.,, Čovek je to, pravi čovek ,., 

Zatim se isprsi, promjeri me oholo od glave do 
pete i nastavi samosvijesno: 

— Kažem ja uvek, ,. Nema čoveka bez Srbina... 

Nasmijah se i srdačno stisnuh ruku na oproštaj 
mome nepopravljivom čiči, Zatim krenuh prema 
izlazu, a mislim u sebi, 

— Dok slijediš takove, nema štete od tebe... 
Ali zlo će biti, ako pretegnu oni... kavaliri. 

* Poslije dva tri dana vraćao sam se noćnim vla- 
kom kući, Ali vrijeme se sasma izmijenilo, Brijala 
je bura, a noć u neloženom vagonu bila osjetno 
hladna, Stiskao sam se u svom lakom ogrtaču, a 
kad malo pred zoru zadrijemah, kao da mi dođoše 
pred oči ona trojica, kojima se narugah radi jarca, 
lisičje bunde 1 ovčijega pršnjaka, 

— Esi Y ozeba — ujeda Likota, 


— Da ti je to paučine bar lisičinom postavljeno 
— kao žali me softa, 
— Nikad pravi čovjek ne će bez pršnjaka — 
namiguje lukavi Srijemac, po 
I tako kad prozebao, izmučen stigoh kući, puklo 
mi pred očima, da valja uvijek dobro promisliti, 
prije nego se želiš narugati onome, što narod čini. 
o UF. 


I HRVATSKE LIČNOSTI 


HERMINA TOMIČKA, HRV, SPISATELJICA, 


ad je gosp. Šišmanu pl, Prešernu, pri- 

sjedniku kr, mjenbenog suda u Zagrebu, 

njegova žena iz njemačke loze baruna 

Paradeisovih god, 1843. rodila prvu 
kćerku, nazvanu Hermina, tad je presvijetli gospo- 
din pozvao svoga rođaka, baruna Bužana, neka 
djetetu kumuje na krstu, Popularni barun, čija se 
riječ rado slušala i uvažavala u hrv. saboru, naro- 
čito god. 1848., kad je plamenim govorom sokolio 
staleže, neka smjelo krenu preko Drave, svojem 
je kumčetu stavio u koljevku neobični krstidbeni 
darak: vrelo rodoljublje, ' 


HERMINA TOMIĆKA 


Kroz mnogo godina nije djevojčica mogla u srcu 
đa osjeti kumove suptilne baštine, jer ni vrijeme, ni 
prilike, a ni tlo nisu bili podesni da se razvije. Po- 
gotovo, kad se gosp. pl. Prešern s povećanom poro- 
dicom preselio u Varaždin, gdje je bio imenovan 
savjetnikom kr sudbenog stola, pa svoju Herminu 
u samostanu ss, uršulinaka predao u redove doma- 
ćih vlastelinskih i plemićkih kćeri, koje bi se itamo 
uzgajala u njemačkom duhu, u svjetskoj literaturi i 
Slazbi, u ručnom radu i deklamovanju njemačkih 
klasika, Dok je Draškovićeva žarka riječ »An Iili- 
riens T&6chter«, koja je počevši od župnog dvora za- 
gorske Bistrice, pobudom Stanka Vraza i mladog 
dr, Gaja, te inicijatoraka za osnutak »Matice ilir- 
ske«, plemenitih gospođa Pauline i Dragojle 
Krizmanićeve grofice Schmidegg-Čačkovićke i pjes- 
nikinje Karlovčanke Jarnevićeve, već bila zahvatila 
šotovo čitavu Banovinu, nije mogla da prodre kroz 
varaždinske samostanske kule, ni do prijemljivih 
djevojačkih srdaca, 

Ali tek što je Hermina izašla iz samostana, da 
ustupi mjesto mlađoj svojoj sestri Mariji, kasnije, 
udatoj Schulz, vrlo omiljeloj učiteljici ručnog rada 
na višoj djev. školi u Zagrebu, zahvatila ju je smje- 
sta bujica rodoljubnog zanosa, Ona se kliktavom 
dušom podala novoj struji, po kojoj je plovila do- 
maća muška mladež, doduše ugnjetavana od ger- 
manističkih oblasti, ali snažno podupirana od za- 
grebačkih đaka i juratoša, koji bi dolazili u Varaž- 
din, da u starom tamošnjem teatru priređuju hrvat- 
ska posijela, koncerte i dramske predstave, Hermi- 
nino divno grlo, koje bi dotada ozvanjalo. tek u 
svečanim latinskim misama u župnoj varaždinskoj 
crkvi, odjednom se raspjevalo hrvatski na konceri- 
nom podiju, a predražesni njen dramatski dar, koji 
je dotada služio njemačkim misionskim pasijonama, 
živo se razvijao u hrvatskoj melodrami, Naskoro je 
u hrv. diletantskoj družbi dotjerala do prvakinje, 
glumila Macu u »Graničarima«, i sve naivke neobič- 
nim glumačkim elanom, Ali se živo borila protiv 

predrasuda svojih roditelja ,naročito majke, spram 
»zloglasnom komedijaštvu«, Možda bi otac bio po- 
pustio, da nije iznenada umro, a majka, ostavši sa 
četvero djece pustih ruku, s njima se preselila na 
očevinu u Karlovac. 

Taj vazda najhrvatskiji grad kroz 50-te je go- 
dine prkosno stenjao pod germanističkim tlačenjem i 
morao svoju djecu da šalje u njemačke škole, u 
kojima se nije smjela glasiti ni najpopularnija ilir- 
ska budnica, Tek što je g, 1860, Hrvatskoj vraćen 
ustav, bio je Karlovac među prvima, koji se otresao 
lažnog ruha i svoj rodoljubni žar širio preko zida- 
nica i drvenjara do susjednih sela, 

Karlovačka muška mladež bi tad u svojoj čitao- 
nici — navodno najstarijoj u kraljevini — priređi- 
vala patriotske večeri, pjesmom i glumom, kojima 
. je ravnao od god, 1862. onamo premješteni Ivan pl. 
Trnski, priznati već hrv, pjesnik, Znajući, da se 
hrvatska svijest ne može učvrstiti, doklegod se ne 
probude i žene, najžilavije čuvarice tradicije, ispje« 
vao je on svoju žarku »To bi lijepo, krasno bilol« 
(štamp. u »Danici«) i objavio, da će »tu pjesmu po- 
svetiti onoj hrv. krasotici, koja će se prva odvažiti, 
da ju javno deklamuje«, Računao je ženskom tašti- 
nem, ali mu se javi jedino Hermina Prešernova. 
kano da je pozvana ,da ona prva probije oklop žen- 
ske plohosti. 

Od prve večeri Herminina nastupa u staroj či- 
taonici broji se razvitak karlovačkog probuđenog 
hrv, porodičnog života, a naskoro nije u građu bilo 
dvorane, koja bi mogla da primi sve one vrele duše, 
koje bi se natiskale, da se naslađuju pjesmom, 
$lazbom, a naročito dramom, U središtu stajala je 
prelijepa Prešernova, član diletantskog teatarskog 
zbora, čiju je štokavštinu neumorni Trnski umjet- 
nički dotjerao, pa je djevojka — mimo uzusa — 
god, 1863, imenovana začasnim članom čitaonice, 
Ona bi u deklamacijama nastupala (vidi portret) 
u ilirskoj salonskoj odori zagreb, gospođa, a svojom 
pojavom i žarom toliko oduševljavala građane, da 
se njoj u slavu štampala Trnskova »Krijesnica«: 


Kapica je njoj na glavi 
Kapica je ta crljena, 

Kada slavu kakvu slavi, 
Krasnim smiljem izkićena, 
Zobun diže puna njedra, 
Zobun crljen, suknja biela, 


Modra poput neba vedra, 
Surka krasi vitkost tiela itd, 


Kad su za nju saznali zagrebački rodoljubi, za- 
molili je, da sudjeluje kod jedne svečane proslave 

u teatru na Markovu trgu, Djevojka je za tu zgodu 
opet odabrala Trnskov patriotski himnus »To bi 
lijepo, krasno bilol« O toj večeri pričaju naši starci: 
Općinstvo se za poletnu prekrasnu glumicu tako za- 
grijalo, da je muško i žensko od ushita skočilo sa 
sjedala, pljeskalo, vikalo, klicalo, mahalo joj mara- 
micama, pa nije dalo da se pred tom umiljatom po- 
javom spusti zavjesa, Nastao je toliki nemir i me- 
tež, da je bilo čudo, da se nije raspala stara trošna 
zgrada, Istim žarom upalila je duše varaždinaca, a 
svagdje su njene riječi ostale duboko usađene u 
duše. 


Hermina je svoju osvajalačku moć nosila u srcu 
kao svetinju, kojom se nije gizdala, već ju pomno 
njegovala i kultivirala. Tijesno se prikučila uz 
Trnskovu porodicu, gdje je našla mnoge pobude, 
prelijepih knjiga, umnih razgovora odabranog dru- 
štva, pa se to vjerno prijateljstvo produžilo sve do 
smrti. U tom domu je Hermina i procvala idealnom 
ljubavlju za svog partnera u diletantskim predsta- 
vama, prelijepog mladića vragoljasta pogleda, Jo- 
sipa Eugena Tomića, prvog urednika »Glasonoše«. 
Taj tjednik počeo je god. 1863. izdavati Abel 
Lukšić, jedanaesti sin bogatog čudaka, Karlovčanina 
Lukšića, koji bi brojnu svoju djecu krstio najstari- 
jim biblijskim imenima, Patriotski onaj tjednik bio 
je u ono doba lepršavi barjak smjelog duha po 
čitavoj hrvatskoj Krajini, a jednako smioni bili su. 
njegov nakladnik i urednik-pjesnik, 

Josip Eugen Tomić, kasniji Herminin muž ,rodio 
se u Požegi god. 1843, (iste kao Hermina), a radi 
neimuštva kraj silne volje za nauku pošao kao ve- 
ćina slavonskih đaka u zagrebačko sjemenište, gdje 
je »Zbor duhovne mladeži« bio ognjištem hrv. naj- 
mlađe književnosti. Među klericima našao je Tomić 
kasnijeg pripovijedača Balenovića, historičara Tkal- 
čića, pjesnika Niemčića, književnika Gjuru Deželića 
i dr, od kojih je svaki nosio u srcu budući svoj na- 
rodni poziv, Mladi Požežanin, naviknut na slobo- 
dicu svoga kraja teško je patio pod zavodskom 
stegom, a ne dovršivši ni trećeg tečaja bogoslovije, 


odbacio mantiju i pošao u Karlovac među najpouz- 


danije hrvatske rodoljube, Kako je taj mladić bio 
vrlo temperamentan, okretan duhovit i šaljiv, a vrlo 
spretan u glumljenju i prekrasno pjevao, to je na- 
skoro postao omiljelim diletantom i zaručnikom 
Hermininom, Uvidivši pako, da hrvatsko novinstvo 
ne može da izdašno hrani porodicu, otkinuo se 
odanle teška srca i pošao u Graz na pravne studije, 
da postane upravnim činovnikom, a tek onda da se 
vjenča, Opraštajući se sa svojom vjerenicom, tražio 
je od nje, da i nadalje vjerno služi buđenju hrvat- 
stva, a velikom je nasladom čitao člančiće, koje je 

ona pod Trnskovim okriljem počela pisati. Ovi su 
se štampali u raznim novinama i časopisima, signi- 
rani pseudonimom ili inicijalima, jer je jedina Jar- 
novićeva u ono doba imala toliko odvažnosti, da se 
potpiše punim imenom, 

Za tih pet godina rastanka Hermina je vjerno 
čekajući svoga vojna, napredovala perom, pjevom 
i glumljenjem, pa se zagrebačko kazalište trudilo, 
da ju predobije na stalni angažman. Ono je u 60-tim 
godinama imalo tek Perisovu, Bajzu, Tomašević- 
sajevićku za dramu, a Norvegicu za operetu, ali 
nijedna od njih nije odavala Herminin rodoljubni 
žar, ni njenu uvjerljivu sugestivnu snagu u glum- 
ljertju tendencioznih narodnih drama, ni toplotu 
predivnih joj očiju ,ni zavodljivost njenog pjeva, 
»da bi slušača prolazili srsi«, ni neobične njene lje- 
pote, pred kojom bi čak i školska djeca u čudu za- 
stala (kako priča M. Jambrišakova), a ni rijetke 
Herminine inteligencije i načitanosti, Svakim svo- 
jim nastupom znala bi slušače zanijeti do kulmina- 
cije ushita i rodoljubne ekstaze, pa je »Glasonoša« 
među brojnim posvetama u njenu slavu štampao i 
jedan njemački sonet, što ga je ispjevao oduševljeni 
stranac u svom zanosu za rijetku glumicu, premda 
nije razumio njenog jezika, 

Velika glumačka nadarenost i sklonost k teatru 
bi Herminu zacijelo prije ili poslije bile odmamile 
onamo, a i kraj tolikih rijetkih prednosti patila je 
djevojka od teške hereditarne mane, živčane bo- 
lesti. Iza svakog bučnog uspjeha pala bi ona u du- 
boku omaglicu, a u sitnicama bila je tako preosjet- 
ljiva, da na porezanom prstu ne bi mogla ugledati 
ni kapi krvi, a da joj ne pozlije. Tim više joj je bilo 
dosuđeno, da ubuduće radi i da stvara za kazalište, 
a da u njem ne bude aktivnim članom, Trnski je 
prigodom njene udaje bolno zajecao u »Krijesni- 
cama«: 

Kako Zagreb onda cio, 

I ja ti se poradovah, 

Da sam onda mogo, smio, 
Glumištu te zavjetovah, 


Drugu, bolju nađe sreću, 
Odvrnu mu krasno lice, 

Al uzdahnut kako ne ću: 
Šteta takve umjetnice! 


Josip E. Tomić dovršio je god. 1867. pravničke 
studije, položio stroge ispite izvrsnim uspjehom, a 
našao prvo namještenje u rodnom svom mjestu, 
gdje je kao mladić nekad ispjevao svoje »Lje- 
ljijanke«, pa se sada štampale u požeškom tjedniku 
»Slavoncu«, Kad je tamo avansirao do žup. podbi- 
lježnika, napokon je god. 1868, poveo Herminu pod 


svoj čedni kriv, U to sretno doba mlade im ljubavi 
nastale su Tomićeve kraće pripovijetke krcate do- 
maćim humorom, kao u Janka Jurkovića i Vilima 
Korajca, pa je kasniji jedan literarni historik uskik- 
nuo: »Bez tih požeških piaca ne bi Hrvatska 
imala humoristul« Ali taj humor bio je velikim dje- 
lom i Herminino svojstvo, jer je i ona u literarnim 
radnjama naginjala na vedrinu i duhovitu šalu. 

Čudnim slučajem bili su Tomićevi premješteni u 
Zagreb iste godine 1869. kao i Trnskovi, Eugen je 
po osnutku zemaljske vlade naglo avansirao do pe- 
rovođe, kasnije pod Mažuranićem imenovan tajni- 
kom i dotjerao do banskog savjetnika, Trnski je 
pak došao amo kao šef krajiške uprave, A sad su 
svi bili presađeni na jedino podesno tlo za vanredne 
im talente. Došli su u horu za osnivanje »Vijenca«, 
u kojem je Tomić štampao prvi svoj roman, a Her- 
mina člančiće o ženskom pitanju i naobrazbi, zatim 
su slijedili u kraćim razmacima novelistički i dra- 
matski Eugenovi radovi, tragedije, igrokazi, kome- 
dije, šale, a onda libreti za Zajčeve opere. Po tada- 
njem sudu bila je Tomićeva najbolja drama »Barun 
Franc Trenk«, koji se preveo i na poljski i prikazi- 
vao u Varšavi, On je bio u ono doba najplodniji hr- 
vatski beletristički pisac, koji je god. 1909, proslavio 
50-godišnjicu svoga rada neobičnim slavljem, 

Tek što su se Tomićevi preselili u Zagreb, postao 
je njihov dom stjecištem umnoga svijeta, a u sre- 
dištu Trnski, Fran Marković, August Šenoa, Tade 
Smičiklas, Ivan Dežman, Gjuro Deželić, a svi se 
zajedno trudili oko zanemarene hrvatske knjige, Ti 
prijatni »literarni dinće-ji« mnogu su brigu zadali 
gđi. Hermini kraj činovničkog dohotka, ali uz pomoć 
vješte Trnskove Zorke sve se sjajno pripremalo, 

Od god. 1872, započela je živa djelatnost Tomi- 
ćevih u hrv. narod, kazalištu, kadno je Eugen ime- 
novan savjetnikom za dramu, onda dramaturgom, 
neko vrijeme bio upravnikom, a ostao članom kaza- 
lišnog odbora sve do god. 1890. Za to vrijeme pre- 
vodili su njih dvoje mnoge drame, a yeć 1873. pri- 
kazivana je s uspjehom Tomićeve »Bračne ponude«, 
Bilo je vazda podosta zapreka i intriga, jer su To- 
mićevi po svom nepokolebivom uvjerenju kroz sav 
život pristajali uz Starčevićevu stranku prava, koja 
je zemaljskoj vladi bila vrlo nepoćudna. Hermina 
je prvom svojom izbornom dramskom radnjom 
»Kita cvijeća« 1883. izašla anonimno, pa je tada 
Ivo Vojnović pisao: »Neimenovani pisac (tko bi slu- 
tio na ženu?) vještinom je stvorio dražesnu, naivnu 
komtesu, staru namigušu i klasičnog slugu, Prizori 
su efektno izrađeni, odišu vedrim humorom, po- 
hvaliti treba i duhoviti, ugodni, salonu primjereni 
dialog, jezik je ispravan, Anonimni autor zaista 

nema razloga, da svoje ime krijel« Druga je njena 
drama bila ozbiljna socijalna »Zabluda matere«, 
prikazivana 1888, dok joj je treću »Ljubav i sjaj« 
1898, slabije uspjela, Obe su nagrađene i štampane 
kod »Matice Hrvatske«, Čudan je bio pojav, da su 
Tomićevi radili jedno od drugog posve neovisno, ne 
trpeći međusobnog utjecaja ni korigiranja. Desilo 
se jedamputa, da je Hermina našla u sudbenoj 
raspravi sujet iz ženskog seljačkog života, pa se 
prepirali, tko će ga od njih obraditi, Hermina je 
tvrdila, da će ona »tragiku ženske duše bolje znati 
prikazivati nego li muškarac«, pa je drama, skici- 
rana.u € čina, ali nedovršena, nađena u njenoj 
ostavštini, kao i Eugenov posljednji nedovršeni: ro- 
man »Juratoši«, 

- Vrlo važan bio je Herminin utjecaj na razvitak 
glumačkog podmlatka, Sjećamo se Tomićeve lože 
u 2, katu br, 2 na lijevo, koju su dijelili s Marko- 
vićevima, dok im nije troje vlastite djece doraslo, 
U njoj je prelijepa gospođa pratila događaje na 
pozornici, Smjesta bi spazila, da li debutant imade 
dramskog dara, ali ne bi odobravala, ako bi se kod 
prvog nastupa previše slavilo. Onda bi se za njega 
zauzela, nastojala, da se dostatno zaposli, da ga 
kazališna uprava podupire i po mogućnosti na 
neko vrijeme šalje u Beč, Za mladu glumicu bila je 
pak najveća nagrada, ako je bila pozvana, da To- 
mićku pohodi. Time je postala »salonfihig«, a 
kako je za Herminu vrijedila stroga riječ »kućni 
je prag najstrmija tvrđava«, to je preko njega 
mogla da stupi samo glumica neokaljana obraza, 
Na taj: način dospjele su pod njeno toplo okrilje 
Ivka Kraljeva, umiljata početnica Marija Pavan, 
i odlični talenti Barabaševa i Peternekova, koje su 
se kasnije proslavile na dvorskom teatru u Beču i 
u Pragu, odnosno u Hamburgu, Da glumce sačuva 
od moralne propasti, upotrebila bi svaku njihovu 
korisnicu, informirala se unapred o njihovim du- 
govima, zatim sa Zorkom obilazila imućnike, sa- 
kupljala nužne svote, a da glumce ne povredi pred 
općinstvom, slala bi mu novčani dar u njegovu 
garderobu u formi založne knjižice ili vrijednosnog 
papira,. šor g ' ' 
Jedna od njenih najvećih zasluga bila je vje- 
čita briga oko »Vijenca«, u kojemu je nalazila 
snažno sredstvo za unapređivanje domaće kulture 
i književnosti, zato mu je s Eugenom na krstu ku- 
movala, Kad je u 90-tim godinama Dionička tiskara 
malaksala, a »Vijenac« morala da napusti, Tomić 
pak u to doba bio članom »Matičinog« književnog 
odbora, tad su se njih dvoje najupornije trudili, da 
+»Matica« primi »Vijenac« pod svoje okrilje. Her- 
. mina je tad ishodila, da. u »Matičinom« prostori- 


jama smije sazvati zagrebačke gospođe, gdje ih je 
ona svojom poletnom riječi tako fascinirala, da su 
se one odazvale pozivu i širom grada kao i u vanj- 
skom prijateljskom krugu sabirale pretplatnike, a 
time je »Matici« unapred bila osigurana solidna 
materijalna baza za »Vijenac«. 


Ali za koje vrijeme bolnog je srca uvidjela To- 
mićka, da je mlađa književna struja stekla premoć, 
pa se €. 1891. jadala u pismu Trnskovoj Zorki 
»Kako stoji »Vijenac«? U njem je oglašeno, da se 
svi rukopisi imadu slati fonetskim pravopisom, da- 
kle, koji se time ne služiše, isključeni smo ili se mo- 
ramo toj želji urednikovoj odazvati, To ti je za 
sada najveća stečevina novog uredničtva, Razvitak 
ciele stvari može se tek za koje vrijeme očekivati«. 
No čini se, da se naskoro s »Vijencem« pomirila, 
a jer još iste godine piše Zorki: »Evo Ti šaljem na 
biele ruke »Vienac« s mojom slikom i biografijom, 
da vidiš, kako u toj kratkoj biografskij crtici naj- 
ljepši trag svietla pada na moju skromnu ličnost. 
To je djelo Tvoga vriednoga otca«, ' 


Zatim su se Tomićevi pomalo povukli s književ- 
nog foruma, premda nisu nikada prestali pisati, Her- 
mina to tumači Zorki: »Ne zato, što mi ne bismo 
osjećali potrebu novog života, već zato, što: su 'se 
naše književne prilike i odnosi između starijih: i 
mlađih tako zaoštrili, da mi ne ćemo biti njima »nit 
na megdan, nit na nišanu«, Najviše ih je pak bo- 
ljelo, što su mlađi rušili »Vijenac«, mučno djelo 
njihovih otaca. Tomićeva kuća ostala je i nadalje 
stjecištem umnika i patriota, a nijedan strani knji- 
ževnik, pogotovo Slaven, ne-biih na svom ptoputa- 
vanju kroz Zagreb mimoišao, pa bi še u Tomićevom 
salonu zaprelo mnogo niti kasnijeg zajedničkog in- 
teresa, O tome spominje Hermina naročito posjet 
dr, Mariana Zdziechovskoga, profesora slavistike 
na krakovskom sveučilištu. > 


Iskreni patriotizam Tomićevih manifestirao se i 
u velikoj ljubavi za domaću grudu, U tome im je 
opet bio vođa Ivan Trnski, koji je kao malo koji 
Hrvat poznavao južno-istočne krajeve naše kralje- 
vine, jer ju je obišao što s. Jelačićem, vojskom, što 
s Preradovićem, On je i otkrio Plitvička je- 
zera, za koje su Hrvati slabo marili, Sve do 90-tih 
godina pr. vijeka bila je tamo samo malena vila 
senjskog trgovca Devčića, nazvana Devčićevac, a 
ova je služila za konak putnicima, koji u poslu pro- 
laze., Trnski je tamo bio prvi gost na ljetovanju, 
isprosivši, da mu se na odulji boravak iznajmi soba 
za njegovu porodicu, Tek što je odanle slao u Za- 
$reb zanosna pisma o »božanstvenim Plitvicama«, 
uzbunio je Tomićeve i Markovićeve, pa su i oni kroz 

više godina kao jedini gosti onamo zalazili, Jednog 
su dana na zajedničkoj šetnji doprli do jednog od 
gornjih jezera i zastali pred tolikim prirodnim ča- 
rima, da su im se razvezala srca, ostarjeli Trnski i 
Tomić skinuli kape s prosjede kose, a onda svi 
zajedno zapjevali, Bakica Hermina, vazda još li- 
jepa i temperamentna, u tom je zboru poizdigla i 
svoj lijepi mezzo-sopran i živo razvezala himnus 
domovini, 

Godina 1906, smrću je rastrgala taj neobično 
sretni brak, premda su muž i žena bili posve razli- 
čšite naravi, Eugen vedri, bezbrižni Slavonac, epi- 
kurejskog ukusa i široke gostoljubive duše, dok Her- 
mina nije nikada mogla da zatomi aristokratsku 
krv, profinjene navike i preosjetljivost, Jedino pot- 
puna neovisnost i samostalnost u mišljenju, mogle 
su te elitne duše kroz sav zajednički život da oću- 
vaju od nesuglasica, Izgubivši muža, a naskoro i oba 
sina, Eugena i Dražena, priljubila se Hermina svo- 


joj kćeri Zdenki i njenom mužu, odvjetniku dr, 
Vlad, Prebegu, u kojeg je na svoju utjehu u starosti 
našla jednako političko i rodoljubno mišljenje, Ona 
se sve do kraja života živo zanimala za književne 


i kulturne dogođaje, pa smo često vidjeli elegantnu 


staru gospođu, kako hrli, da čuje po koji umni go- 
vor; No teško ranjeno materinje srce nije moglo 
da se othrva, pa je Tomićka 15. prosinca 1915, usred 
ratnog meteža, izdahnula prelijepu svoju dušu, 
Oni književnici i rodoljubi, koji su nekoć 
s njome radili oko razvitka hrvatske knjige i ka- 
zališta, većinom su je pretekli na tom sjenovitom 
putu bez povratka, a za mlade književnike bila je 
tek »dama zastarjelog književnog ukusa«. Stoga 
nema nigdje nekrologa o toj divnoj ženi, ima samo 
nekoliko ženskih zahvalnih srdaca, koja su pre- 
puna ljubavi ,pa su mi pomagale, da stvorim sliku 
ove rijetke »hrvatske ličnosti«, 

Antonija K. Cvijić. 


ULDERIKO DONADINI 


. STUDIJA O KNJIŽEVNOM RAZLOMKU, 


a najličniji način do sada iznio je Do- 

nadini ovaj problem polarizacije u no- 

veli »Dunja«. Junak pripovijesti je 

umjetnik-stvaralac, 1 on ima svoje 
»opterećenje«: familiju iz koje je izišao, a u koju 
nije pristajao. Međutim to je samo površno i spo- 
redno tumačenje, jer to opterećenje je svakako 
sekundarne naravi, ono ima svoj prius, a taj je 
sama umjetnikova duša, koja je isto uvjetovana od 
prirode« ipso facto čim je umjetnička, dakle ne- 
prosječna i »nemoralna«, U takvoj duši lako nastaje 
polarizacija, Ona spontano dualizira izvanji i nu- 
tarnji svijet, jer je autoanaliza njezina nužda, Slikar 
dobiva svoga đavla. To je objektivizirani subjekt 
koji one ostatke zdravoga mozga u njemu muči kao 
svoju žrtvu, Tu motiv nije izvanjski, Psihološkom 
nuždom stvara umjetnik svijet iluzija, a fizička 
okolina i društveni život upućuje ga na suprotni 
svijet, U duši se bore ta dva antipodna svijeta i ta 
borba održava se u slikarevoj ličnosti. I slikar se 
osjeća osamljenim, i on je monoman opkoljen fik- 
tivnim i otvorenim dušmanima koji vrebaju na nje- 
govu samosvijest. I on je izoliran i suprotstavljen 
čitavom društvu, Ni on ne dolazi u sukob, nego se 
rješava na pasivitet, Dakle opet negativni heroj. 
On dapače pokušava i kompromis (slučaj sa izlož- 
bom) ali ne žrtvuje svoju superiornost. Povučen u 
izoliranost on nužno pita sam sebe i za uzrok. 
Počinje autoanaliza. On se rascjepljuje i cinički 


đavao izlazi iz njega kao njegov optuženik, Počinje 
slikareva borba sa samim sobom kad mu njegova 
superiornost ne dozvoljava borbe s drugima. U toj 
samoborbi on je nemoćan, I on traži oslon, Nalazi 
jednu pasivnu dušu na koju svaljuje teret svoje 
duše izgrizajući je sadičkom nasladom, Ali taj sadi- 
zam se njemu osvećuje, Jakov — ta pasivna duša — 
lovi sve njegove i najskrivenije misli i čeka da ga 
zaskoči, I on ga zaskače u času kada slikar nalazi 
i zadnji iluzorni potporanj života, ženu Dunju. 
Pasivnost njegova suparnika osvećuje se i nadvla- 
dava njegovu jalovu aktivnost. Jakov trga i tu 
zadnju iluziju iz slikareve duše, rješava ga i zadnje 
pozitivnosti i iznosi mu bilansu života — krah. 
Đavao je ipak nadvladao, i čim je pocijepao nje- 
govu ličnost on je razdrobio i njegovu dušu, jer ju 
je doveo do potpunog razočaranja. »I meni je u 
ovom času jasno, da je sve oko mene laž. I ljudi i 
ono kakve ih ja pomišljam.., u laži sagorjela je 
i doplamtjela je moja duša«. Tako rezonira ta uni- 
štena i razdrobljena ličnost. A koji su motivi te 
propasti? Oni nisu ovdje vanjski ni racionalni, oni 
su nespoznatljivi, inherentni duši, »Što me je tako 
uništilo?« — pita se umjetnik, »Odakle ta propast? 
Alkohol? Žene? Sve je to kasnije došlo. Propast je 
došla iz moje duše«. Tu je Donadini demantovao 
onu prvu tezu o opterećenosti po familiji i primak- 
nuo se onom višem riješenju, doživljajnome i bez 
znanstvenih argumenata. 

On ne optužuje društvo, nego zalazi u neku me- 
tafizičku optužbu same prirode i onoga iracional- 
noga u nama i povrh nas, što personificiramo u 
»đavlu«, 

Ako nije ideja u »Dunji« nova, nego samo jedno 
novo osvjetljenje stare teme, obrada je svakako 
nova, t, j. način njezin, Ni najrigorozniji formalisti 
neće moći naći prigovora ovoj najizrađenijoj Do- 
nadinijevoj noveli. Dok sva druga njegova djela 
odaju neku užurbanost izrade i nerazrađenost, 
»Dunja« izilazi marljivo izrađivana, dotjerivana i 
zaobljena, U tom pogledu ona je s te strane naj- 
uspjelija Donadinijeva stvar. Zato ona i daje do- 
jam nekog vedrog intermezza u piščevu radu. Ona 
je ekskurzija u prvu matoševsku, artističku fazu 
Donadinijevu. 

Iz ove duševne sfere izišla su još dva piščeva 
djela: aktovka »Gogoljeva smrt« i drama u 
3 čina »Strast«" Gogoljeva smrt je dramski 
crtež, kojemu je sadržina poznata fabula o Gogo- 
ljevu tragičnom ludilu i njegovoj smrti, Sam pro- 
blem te aktovke je po sebi nada sve interesantan 
i dramatski zahvalan i Donadini je već tim, što je 
probrao ovu temu za obrađu, pokazao očito instinkt 
dramatičara. Kritična i napeta borba dvaju svje- 
tova: zemaljskoga i nebeskoga, realnoga i ireal- 
noga, odnosno metarealnoga, borba, koja se sa 
svom svojom oštrinom odigrava na krvavoj dušev- 
noj areni jedne genialne ličnosti, to je već po svo- 
joj postavi jedan bezuvjetno dramski problem, 
problem možda jači i zapleteniji i od Savonarole, 
Ali Donadini nije taj problem uzeo sa onom op- 
širnom Goetheovskom širinom niti ga je na njegov 
način postavio u široki psihološko-metafizički okvir, 
Donadini je ostao kod impresivne slike, kod po- 
vršnog crteža sa najglavnijim i najznačajnijim ka- 
rakteristikama, Ta aktovka ima sve uslove jedne 
konstruisane dinamičke drame, ali je njezin okvir 
preuzak, njoj nedostaje širina koncepcija, ona je 
više slika, impresija, nego razrađen i izrađen akt. 
Njezina je prednost, da nema u sebi ništa epskoga, 
ali je opet zgusnutost došla do pretjeranosti. Psi- 
hološka njezina okosnica ubrzala je u toj aktovki 
tempo dramske radnje sa ukrštenim karakterima 
(Čičikov i njegov drugi pol ili druga strana, obra- 
ćeni Gogolj), ali sama ta psihološka okosnica ne 
produbljuje se do kraja u osnovni psihološki pro- 
blem, Taj se problem lomi filmski naglo i završava 


* To zadnje djelo Donadinijevo nije još nigdje objelo- 
danjeno i sa drugim sitnijim rukopisima nalazi se u posjedu 
njegove sestre, čijom sam dobrotom i pročitao ovu dramu 
u rukopisu. Drama je u rukopisu mnogo ispravljena i do- 
tjerana, čak su u njoj mijenjana i imena lica, ali je sasvim 
dovršena i spremljena za štampu. 


se gotovo odmah u početku i oduzima drami onu u 
prvom zamahu zamišljenu širinu i dubinu. Koliko 
god se u toj aktovci i pokazivala dramska snaga 
autora, možda uvjerljivije nego u ijednoj njegovoj 
drugoj drami, ipak ona u tom preuskom okviru ne 
dolazi do punog izražaja. I takova, kakova je, ona 
ostaje više kao crtež, skiciran u jednoj punoj i 
harmoničnoj inspiraciji, koji je imao kasnije da 
se dubljim studijem i uz pomoć razumskog apa- 
rata razradi i ispuni do široke dramske konstruk- 
cije. Cijepanje, polarizovanje ličnosti ostaje i ovdje 
temeljni bas čitave problematike, 

Neobjelodanjeno djelo Strast, drama u tri čina, 
ne odaje nikakovu noviju ili nepoznatu stranu 
piščevu, Makar je sam pisac smatrao i proglašavao 
privatno tu dramu svojim najboljim djelom, ja 
se nisam mogao o tome uvjeriti, kada sam ga pro- 
čitao. Ono je u svakom pogledu slabije od Bezdana. 
Epski elementi, kojih još ima u Bezdanu, ovdje su 
doduše ispali i dramska radnja se razvija u br- 
žem tempu, ali ovoj drami fali i onaj prvotni zamah 
Bezdana i ona idejna pozadina, Formalno je ona 
zaobljenija i daje jasniju sliku cjelovitosti, ali je 
bez one dramske kičme, koja bi tu cjelinu držala 
na jednakoj visini i u postepenom usponu. To je, 
mogli bismo reći, neka dramska novela u prilično 
šablonskom okviru, 

Sadržaj je uzet iz zagrebačkog: života, starog 
domaćega i stranog novoga. Radnja se zbiva u Za- 
grebu i to prvi čin u baru a drugi:i treći u krugu 
jedne partrijarhalne familije (Bojanić, u prvoj re- 
dakciji Ivančević), Po tom rasporedu izgledalo bi, 
da je tu obrađen neki dublji sociološki problem, 
problem miješanja rasa i ukrštavanja naraštaja, 
Ali taj problem nije Donadini uzeo u svoj njegovoj 
zamašitosti, jer on o njemu vodi računa samo kao 
o sporednoj strani drugog važnijega problema, a 
to je problem Vijavica, Dunje i Bezdana, Razlika 
je u toliko, da je ovdje prevladala neka strindber- 
$ovsko-ibsenovska žica, po čemu je i problem dobio 
drugu formu i svodi se ovdje gotovo na problem 
braka, Okvir je šablonski: ljubavni trokut, ovdje 
slikar Gustav Bojanić (u prvoj redakciji Silvije), 
njegova žena, a bivša kazališna plesačica Ana 
(prije Lina) i »onaj treći«, vlasnik bara Filip Park 
(prije Ernstein) sa još dva lica: slikarevom maj- 
kom i njezinom služavkom Barom, Ana je zapravo 
glavno lice, postavljeno među dvije komponente, 
predstavnike dvaju bogatstava: duševnog (Gustav) 
i materijalnog (Park) među kojima Ana po svojoj 
ženskoj prirodi balansira, dok je ne povuče ona 
druga komponenta sa svim svojim determinantama 
po prirodnoj nuždi (a i po dramatskom imperativu) 
da se slomi i podlegne, 

Ibsenovske su ovdje opservacije o ljubavi i braku 
i ženine argumentacije, dok je strinbergovski obo- 
jena ona strastveno-podatna nota muškaračka sa 
svim svojim slabostima (izražena u čestim Gusta- 
vovim monolozima), Dok je prvi čin samo pri- 
lično površna slika sredine, iako veoma gibak sa 
šarenim križanjem radnje; drugi čin istom ulazi 
intimnije u problem, ali sa prekratkim obrazlo- 
ženjem i kao priprava zadnjemu činu raspleta i 
obračuna, ovdje svakako najboljemu činu. Jedna 
jača i istaknutija odlika ovoga komada je njegova 
formalna izglađenost i neka elastičnost, i sadržajna 
i stilistička, po čemu ova drama dolazi u najbliže 
srodstvo sa njegovom ranijom novelom Dunjom, 
Po toj strani se i ona najintimnije važe, jednako 
kao i Dunja, uz onu prvu matoševsku artističku 
iazu Donadinijevu a u tom se gotovo i iscrpljuje 
njezina glavna i odlučna oznaka, Veće i odlučnije 
oznake ona nema, pa teko ni zamašnije i odlučnije 
važnosti u ovoj našoj postavi, 


Sukob ličnosti sa društvom prikazan je najotvo- 
renije u drami »Igračka oluje«. Građu je uzeo 
pisac iz sredine naših intelektualaca, i tu mu je 
prvi put data prilika da otkrije moralni trulež naše 
»društevne elite«, koja ni u čem ne zaostaje iza 
onog građansko-»aristokratskog« sasvim materija- 
lizovanog »plebsa«, Tu su razgolićene one privatne 
strane savremenih svećenika i moralizatora našega 
društva i daju novu istinsku i prljavu sliku sve te 
samozvane »duševne aristokracije«, koja je uzela 
za zadaću da interpretira javno mišljenje i dirigira 
našim kulturnim životom. (Možda je to jedini i 
glavni razlog, da ta Donadinijeva drama nije pri- 
kazivana?) Glavni junak drame je Gustav Bojanić, 
književnik »od prirode« i novinar po zanatu, Bo- 
janić je duševni rođak Skoka, Šubića i Slikara. 
Njegova najveća mana je, da je uvjeren o vrijed- 
nosti svoje ličnosti, da je samosvjestan. On ima 
sve uslove da bude individualista osim glavnoga 
— volje, Bojanić je uvjeren, da se mora boriti 
proti društvu, jer ono sputava njegovu ličnost, ali 
on nema glavnoga oružja za to, nema volje. I Bo- 
janić pravi s pruštvom kompromis kao i silkar tra- 
žeći od njega satisfakciju, ali ta satisfakcija ga 
ponižava, I on pokuševe da potrga svu ovisnost o 
društvu, ali se isprsuje pred njim ona obična 
zapreka — familija i ovdje otac, koji je ovisnost 
Bojaniću dao u nasleđe. Bojanić je potražio sve 
izlaze i sve mostove društvu i svi su bili zabarika- 
dirani, Ostaje osamljen i prepušten sebi. I tu do- 
lazi do lomljenja njegove ličnosti. I on se hvata 
i opet jedne — bar ze njega — pozitivnosti, a ta 
je pozitivnost i opet žena, Upirući se o taj oslonac, 


Bojanić je uvjeren da će spasiti svoju ličnost, dok 
ga i to uvjerenje ne iznevjeri. On je samo fiktivno 
individualista, jer korenje familije razraslo se u 
njemu po svim stanicama i zarobilo svako njegovo 
htijenje. I kad mu umire mati, ona trga iz njega 
to korenje, ali ujedno čupa i sadržaj njegov, što 
sve on ne može da pretrpi i gubi ravnotežu i svjest. 
A iza svega toga ostaje još ona životna potreba, 
ostaje fikcija, biće, na koje će se on kao parazit 
priljubiti i živjeti životom inferionim i ropskim, 
I ovdje, kao kod Šubića i Nine, Bojanića i Anu 
privlači slabo srce, Ona je njemu tuđa po svemu, 
ali to slabo srce hipnotizuje ju, uništava joj volju 
(ideja i opet iz Dostojevskoga) i veže je uz njega, 
Inielekat je i opet slomljen, a slabo srce doživ- 
ljuje triumf. 

Svi su ti likovi idejne priprave i crteži za za- 
vršni lik, koji će dati sintezu svih tih nabačenih 
crta i koji će definitivno po Donadinijevu mišljenju 
riješiti taj dugo rastezani problem, a to je u ro“ 
manu »Kroz šibe« Martin Semić, Prije je ideja 
samo nabacivana i usput osvjetljivana, ali je uvi- 
jek propuštena; ovdje Donadini hvata ideju, po- 
stavlja je na stalno uporište i na njoj izgrađuje 
svoj nazor o životu i svoju etiku, 


Martin Semić, to je onaj glavni negativni heroj 
sa stanovišta pozitivističkog, a Donadini hoće da 
iznese njegovu pozitivnu vrijednost i zato piše 
apologiju. Apologiju od koga i pred kim? Nije to 
apologija za društvo, to je obračun sa samim sobom, 
samoopravdanje pred onim bešćutnim i logičnim 
kriterijem što je usađen u našoj savjesti kao strogi 
kontrolor naših djela, pa i naših misli, Martin Se- 
mić nema u sebi ništa »herojskoga« kao ni svi oni 
njegovi predšasnici u ranijim djelima, I on je iz- 
bačen, ekskomuniciran i anatemiziran socijalnim 
interdiktom, I on je mrlja na društvenoj slici, Ali 
Martin im svijest i duboko ubjeđenje, da ta mrlja 
znači čistu savjest i da je bačena tu na sliku dru- 
štvenu pred tribunal nečistih savjesti, kojima kipte 
svi društveni slojevi. 


I njegova borba sa društvom jest uistinu samo 
borba ovih dviju savjesti, to je davljenje idealnih 
zahtjeva sa društvenom stvarnošću, Po društvenom 
kriteriju Martin je i asocijalan i amoralan, Ali taj 
problematični, relativni kriterij Martin ne prima niti 
ga priznaje. On je iskonstruisao (ili se on već u 
njemu nalazi, kako on bar drži), jedan viši kriterij 
idealizovanog bogočovjeka, Taj bogočovjek nije 
Zaratustra, nije ni Kirilov, on je više Aljoša, jer je 
bliže onom mitološkom Kristu, Tu Donadini po- 
stavlja pozitivnu ideju, za njega bar po- 
zitivnu. Sva prva osvjetljenja imala su za zadaću 

da pokažu, kako se ličnost ne može ni afirmirati ni 
razviti drukčije osim na ovome osnovu, Šta je ličnost 
i ko može biti potpuna ličnost? »Dobrovoljno polo- 
žiti svoj život za sve, poći za sve na lomaču, na 
krst, to može samo silno razvijena ličnost«. To je 
odgovor Dostojevskoga, ali odgovor i Donadinijev. 
Samo takva ličnost je pozitivna, samo ona može 
pružiti koristi društvu i čovječanstvu. Jer »čovje- 
čanstvo je čovjek, a čovjek sam ja. Pa ako izgubim 
vjeru u sebe, izgubio sam vjeru u čovječanstvo«, 
Takovo je Donadinijevo rješenje problema, rješe- 
nje opreka individualizma i kolektivizma, Nema 
čovječnog čovječanstva bez jakih ličnosti, Nema 
jakih ličnosti bez snažne vjere u se i u svoje ideale, 
»Koliko je ljepši i plemenitiji čovjek, ako je otro 
samo jednu suzu?! Kako je istom divno pomoći, 
ne jednome, nego tisućama, milijunima nesretnih? 
Što jedan sam čovjek može da učini veće?l« To 
je Donadinijeva etika, to je njegova pozitivna vjera, 
On nije nikakav peripatetik, jer je to njegovo naj- 
imtimnije ubjeđenje od početka, samo je to ubje- 
đenje tražilo svoju formulu i ono ju je eto ovdje 
dobilo, On ne može biti peripatetik, jer je bez kon- 
fesije iako ima jedno snažno religijsko čuvstvo. 
A religija je više od konfesije, U Martinu je Dona- 
dini dao sebe, jer ovaj roman je krcat autobiograf- 
skim slikama, Makar to i ne bio onaj službeni, sva- 
kidanji Donadini, to je onaj »privatni«, do koga 
nije dolazilo svako oko i koga nije mogla osjetiti 
svaka duša, upotpunjen književnim dopunjcima. 
Martin je u svojoj biti kršćanin (ne u konfesijskom 
smislu), a to je evo i Donadini, On tu spominje i 
ona svoja zaobilaženja, traženja puta po filozof- 
skim i znanstvenim putokazima, zvali se oni pozi- 
tivizam ili materijalizam, Ali svi ti putokazi su 
zatajili, Tako on bar misli, tačno ili netačno to je 
drugo pitanje. Oni su obilazili po stazicama, ali 
nisu došli na glavni put — put duše, Tu dobi- 
vamo ključ za razumijevanje kontinuiranog Dona- 
dinijeva duševnoga razvoja, On je u biti kršćanin 
i kršćanin od početka, Njegova pasivnost to je nje- 
govo kršćanstvo. Samo jedan primjer iz najranijega 
Donađinija, Osvrčući se u Kokotu (god, I. br. 2.) 
na klerikalske Elorifikacije peripatetika, koje ovi 
vamo ključ za razumijevanje kontinuiranog Dona- 
dini se žučljivo obara na ovu reklamu, kojom se 
»samo profanirajednatakodubokai 
uzvišenanauka kaoštojeKristova« 
U »Času iskušenja« (u istom listu) on se 
oduševljava za pravu nepatvorenu i nedogmatizi- 
ranu nauku Kristovu, uvjeren u bezuslovnu potrebu 
vjere. »U nešta ćemo uvijek vjero- 
vati, jer mora vjerovati narav, koja 


ne može da spozna, a i spoznaja 
uključuje vjeru, jer smo ono, šta 
vjerujemo da jesmo« To nešto je eto 
Donadini ipak našao, To je prava, beskonfesijska 
vjera, što stvara ljubav, Vjera, na kojoj se izgra- 
đuje jedino snažna ličnost sa moralom budističkog 
»Tat twam asi-a«, Budizam ili Kršćanstvo, njemu 
je svejedno, jer to su samo simboli kao i sve for- 
mule vjerovanja. Radi čega stradavaju sva ona 
slabićka lica, oni nazovi-individualiste ? Oni ne- 
maju vjere u se ni u ideje, koje zastupaju. »Crno 
neko uvjerenje zaraslo već u živce 
u meso, u kosti, zapisano u sve sta- 
nice mozga, ato je da nemaju vjere 
u oživotvorenje nijedne ideje, o 
kojoj govore« I Martin je izgubio svoju 
ličnost, dopustivši svakom da čini nasilje na nje- 
govoj duši, Martin je izgubio onu društvenu ličnost 
kakovu traži ovo društvo, on je nije ni izgubio, 
on ju je odbacio zato, da stvori onu »pravu« razvi- 
jenu ličnost. Ali nije samo čovjek, koji ne može 
postojati (osim da vegetira) bez vjere u se i u 
svoje božanstvo, Ni narod ne može postojati bez te 
svijesti. »Zar može postojati narod, 
koji nije pokušao dosegnuti boga? 
pita pisac na usta Martinova i na način Dostojev- 
skije »Na što nam naše njive, naše 
livade, kad dušu ubismo!« 


Donadini je ogorčen na sav sitni (svakidnevni 
i ne misleći na filozofski) materijalizam, onaj »ma- 
terijalizam« u krivom i najgorem smislu i utilitarnost 
našega društva, On je ogorčen i na našu polukul- 
turu, koja je ispunjena onom kramarskom utilitar- 
nošću, Još u jednom svom ranijem predavanju 
»Vaskresenje duša« (Kamena s ramena) 
Donadini traži reorijentaciju naše kulture u smjeru 
duševnosti, pozitivne vjere i idealizma, On je pro- 
tivnik inklinacije i imitacije i zato traži što više 
originalnosti i što više narodne individualnosti, 
»Kulturu umetnost, kijiževnostiako 
jedamodaćemo je iz sebe samih, Na. 
Šimo u sebi boga, postavimo ga na 
oltarito neće biti smešni idol: To 
će uistinu biti našbog... Ja držim, da 
mi bez vere u svoje bogove stojimo 
mnogo nižeodonihidolopoklonika«. 
Odatle i Donadinijeva zagrijanost za ekspresioni- 
zam (on prvi kod nas o njemu vodi računa) ne kao 
literarnu školu, nego kao filozofski idealistički po- 
pokret koji duši i duševnosti daje primat nad 
svime i koji protiv svih pozitivističkih izama stavlja 
jednu protutežu: Čovjeka sa onim »vječnim« u 
njemu. Uskrsnuće duše i duša. »Verovati 

smelou sebe, datiiskreno sebe, poći 
zaonimštounamaneutaživo viče, pa 
makar vodiloiusmrt, stvoritičovje 
ka, vaskrsnuti od mrtvih, stvoriti 
sebe, jerbezte vjere, bez boga u sebi 
ne može postojati ni pojedinac ni 


narod. Ko se oslobodio, ko se di- 
gao nad, sve obzire, ko se žrtvuje 
onomu što nosi u sebi, taj je prvi 


digao barjak slobode, Dok ne progo- 
vorimo ne ćemo čuti svoga glasa«. 
Martin se eto potpuno poklapa sa Donadinijem. 
Njegova duševnost i upregla se da se »žrtvuje 
onomu što nosi u sebi«. I on se je digao nad sve 
obzire, jer je svjestan da u svojim prsima kao sku- 
pocjenu monstrancu nosi svoj veliki i teški zavjet: 
oslobodjenje — vaskrs duše, Otale i onaj vječni 
* nesporazumak između Martina i njegove okoline. 
= Kako će kramar razumjeti proroka? Jer Martin je 
i prorok, makar i kao njegova karikatura, On je od 
one vrsti onih šutljivih i neslavnih proroka, koji 
ne propovjedaju po trgovima, nego su se kao kruž- 
nica zatvorili u se i kad govore, govore onima koji 


imaju najmanje »razuma« kao Franjo Asiški pti- 


cama, ili Aljoša djeci, ili napokon Martin pijanoi 
rulji na zabavi, On nije više ni -prorok, jer ne traži 
ni učenika ni sljedbenika, on je tragični pelivan 
koga masa dočika sa smijehom i onda, kada on pro- 
bada u sebi čovjeka, da mu ga donese kao primjer 
i dokaz, I donoseći ga on ih optužuje pred njima 
samima, »Čudite se, što sam ovako do- 
bre voljepredsamusmrtalijaneči- 
nim ništa drugo, dobrijani moji, nego 
vam pokazujem sramotu vašu u sebi 
samomu. Gledajte! Gledajte, jer ko- 
likosam putaisamvidiosuzusvojun 
tuđim očimai smijeh svoj na usnica- 
ma neprijateljevim!« (Proroki peli- 
van, »Savremenik« 1913.). Tako govori pelivan a 
tako govori i Martin, Tako govori Donadini 1913. 
a tako govori Donadini i osam godina kasnije, 


Naše tvrđenje, da je Donadini od početka do 
kraja jedinstven i nepretrgnut (samo u tom najši- 
rem smislu) dobiva i opet svoju potvrdu, Sva zao- 
bilaženja i svi skokovi i opet su samo accidentalia, 
sitni reflektori na ovu glavnu ideju i na ovu čitavu 
ideologiju, Potvrđuje se i naše tvrđenje, da je Do- 


nadini predestiniran za Dostojevskoga, koji je nje- . 


gova ne samo determinanta, nego i dominanta, on 
i nitko drugi. S toga aspekta ima da se gleda i od- 
nos Donadinijev prema Dostojevskomu i on neće 
izići ni kao imitator niti plagijator i sva takova tvr- 
đenja biće ipso facto oborena, Donadini je i »po- 

čvenik«, konzervativan, pa je prirodno, da je mo- 
rao izići baš iz Matoševa krila, Boreći se za ličnu 
individualnost, za personalitet u smislu kršćanstva, 
on se bori i za narodni individualitet, Zato se i za- 
grijava za narodne pjesme i sve što je istinski na- 
rodno, mrzeći svako nasilno imitatorsko evropeji- 
ziranje, svako maskiranje narodne duše, On je 
svjestan, da se duševni preporodi ne prave nasilno 
ni programatski, pa zato nema nigdje ni traga ka- 
kvoj istinskoj revolucionarnosti kod njega. Njemu 
je mrska i klasna demagogija i ne želi da djeluje 
na klasne instinkte niti da iskorišćuje klasni anta- 
gonizam, To je njegovo mišljenje utopijsko i pa- 
sivno kao i njegova vjera, Duševno asketstvo i kul- 
turno eunuštvo gledano sa stajališta progresa, On 
hoće da djeluje na duše i njemu je ideal duševni 
preporod naroda, A ipak on zna, da su te ideje da- 
leko od shvatanja. » Tko će me shvatiti 
tamokod nas kadbiimao što da ka- 
žem« — rezonira Martin, »Svi smo otro- 
vani Nečistakrvi« A ipak on se ne revoltira 
proti toj nečistoj krvi i njegov revolt je jedino 
uperen na one demoralizovane »voždove«, na onu 
poluinteligenciju našu karijersku i kramarsku, ne- 
narodnu i židovsku, što se je pod imenima svih 
mogućih Žgalina i Gmazova uvukla kao luetične 
spirohete u žile narodnog organizma rastvarajući 
njegovo prijesno tijelo i inficirajući njegovu zdravu 
dušu. A Donadini voli ipak i tu »narodnu dušu« 
(koja je, nota bene, neodređena i imaginarna) i tu 
svoju zemlju ljubavlju onih starih heroja i primitiv- 
nih seljaka, Ljubav nadvladava ogorčenje i Martin se 
iz Evrope sjeća djetinjskom čežnjom svoje zemlje, 
svoga »kutića«. »Pa ipak popit ćemo po- 
tajno jednu nazdravicu onom našem 
kutiću«, govori taj posljednji idealistički Mohi- 
kanac svome prijatelju nalazeći se preko granice, 
u tuđoj zemlji. 


Donadini je u svojoj biti romantik i ako je kao 
pisac psihološki realista. On je romantik po menta- 
litetu, po odgoju, po svom nacionalnom i kulturnom 
naziranju, po tom što čuvstvenoj svojoj strani daje 
primat nad intelektualnom, Metodološki on je do- 
nekle realista jedne boje, principijelno on je ro- 
mantik gotovo utopijski i naivan, Njegova djela 
su mješavina tih dvaju elemenata, u kojima je re- 
alistička građa i kalupi, način gledanja i način 
izražavanja po receptu uzora, ali je romantička 
ideja, koja se kroz tu građu u gledanju provija. 
Izraženo u filozofskom riječniku: realistički je 
Causa, romantički je Telos, ' 

Romantički je i Donadinijev stav prema ženama. 
On pozna samo dvije kategorije žena: dobre i zle, 

žene i ženke Zato i izgledaju većinom konstruirane, 
one nisu i ne mogu biti tipovi, jer nemaju u sebi 
svih crta, koje se odražavaju i nalaze u realnosti. 
One su isječci sa dva pola, Donadini se ne bavi 
mnogo karakterizacijom žena i ako im daje važne 
uloge. Njegove su žene većinom histerične, uvrije- 
đene, mučiteljice i stradalnice. Takva je i Ana i 
Eva i Nina, Eva potsjeća mnogo na Aglaju (Idiot) 
a Nina na Katarinu (Karamazovi). Ana ima mnogo 
sonjovskog u sebi kao i Martin raskoljnikovskog, 
ali opet to nisu oni, To nisu proste kopije nego i 
Prirodna sličnost duševnih fizionomija. One su iz 
naše sredine i njihove sjene se nalaze u našem dru- 
štvu. Tako je i s muškim licima, tako je i s čitavim 
scenama koje daju dojam sjećanja na Dostojev- 
skoga, Zato u svakom njegovom licu možete naći 
odgovarajuće kod njegova uzora, s razlikom, da je 
Dostojevski svoja lica izrađivao s više sistematike, 
s više studija i s više mira, dok je Donadini — im- 
presivan i fragmentaran, On nema onoga mira, koji 
je tako značajan za Dostojevskoga iza Katorge, Ta 
je lična razlika između njih prirodna, jer je Dosto- 
jevski zreo muž i gotovi starac, veliki umjetnik sa 
širokim horizontom, dok je Donadini mladić sa kud- 
ikamo manjom snagom i tješnjim horizontom, pun 
afekta namještenog i nenamještenog, Tu je i rasna 
razlika, jer je Dostojevski Rus, a Rus je čovjek koji 
živi na sjeveru; Donadini je naš čovjek, s juga, 
S$dje temperamenat igra važnu ulogu. Te razlike 
nije Donadini ni mogao, a ni htjeo prikriti, jer je 
ovdje iskren, Odatle mnogo ogorčenosti u njego- 
vim djelima, ali ta ogorčenost ne prelazi u brutal- 
nost kao što je slučaj kod Janka Polića, Eventualna 
mirnoća posmatranja izgledala bi nama afektira- 
nom blaziranošću, ali te blaziranosti kod Donadi- 
nija nema i opet zato, jer je iskren. Ta iskrenost u 
rasnom izražavanju paralizira sve druge mane, 
te diže cijenu i Donadiniju književniku, dižući 
s njega ljagu plagijatorstva i namještenog artiste, 

Čuli smo, kad se je Donadini o Dostojevskom izra- 
žavao, kako je osjetio onu neizrecivu sličnost dušev- 
nu s njime, sličnost koju osjeti mnogi njegov čitaoc. 
On je tu sličnost i rekao, ali nije mogao da reče 
one tanke razlike, koje su ipak u samoj duševnoj 
$rađi među njima postojale jer te razlike nisu indi- 
vidualne ni racionalne, O su rasne i imaginarne, 
nasljednje i fatalne, a Donadini ih je, i ne poznava- 
jući ih, nesvjesno iznio u djelima, 

Ostali smo dužni i jedan odgovor medicinarima, 
koji će u Donadinijevim djelima naći mnogo du- 
ševnih abnormiteta, kao što su našli i u njegovu 
životu, U njegovim djelima ima uistinu dosta tako- 
vih, Donadini je sam priznao, da se bavio dosta 
psihopatologijom. Dostatno je konstatovati, da je 


to njegov omiljeli sujet a da i ne povlačimo konze- 
kvencije. Psihopatolozi će tražiti samo to, koliko 
su ti bolesni tipovi »istiniti« i tačni i sigurno će se 
razočarati, kada vide, da se ti tipovi ne mogu svr- 
stati u psihijatrijske udžbenike, Tako su ti struč- 
njaci već davno na jednoj opširnoj anketi u Nje- 
mačkoj »srušili« i Ibsena, dokazavši mu njegovo 
nestručnjaštvo; tako bi se desilo sigurno, makar i 
u manjoj mjeri, i najboljem psihopatologu ne- 
stručnjaku »laiku«« Dostojevskom, a tako će se tim 
prije desiti i našem početniku Donadiniju, Naći 
će se i opet jedan specijalista, koji će sa začuđe- 
njem povikati pred kojim njegovim licem kao Fo- 
rel pred Ibsenovim Osvaldom: »kakav li je to para- 
litik! Takvog bolesnika nisam uopće nigdje vidio«. 
Takvim specijalistima mi bi mogli u ovom slučaju 
ispred Donadinija odgovoriti kao Wolf Forelu, da 
je »umjetnost neovisna od empirijskog istraživanja, 
te ako ima pravo da crta duševno bolesne ljude, 
ima isto tako pravo da duševne bolesti prikazuje 
po umjetničkom mjerilu, a ne po slikama psihija- 
trijskih udžbenika«, (U knjizi Psihijatrija i piesni- 
štvo). 

Metoda, po kojoj Donadini ispituje, otkriva i 
stvara svoja lica, jest jedino moguća i jedino 
ispravna metoda svake psihologije, introspektivna 
metoda. Jer psihološki možemo razumjeti samo 
ono, što smo u stanju sami unutar sebe proživjeti. 
Specijalisti će i opet po svom pedanterijskom na- 
činu povući konzekvence i Donadinija uzeti proma- 
trati kao psihopatski tip. Njegova će im djela do- 
kazati, da se on ne može bez ostatka navući ni na 
jedan njihov tipus: ni na paranoetika, niti na kata- 
tonika, ni na histerika, niti na epileptika, Ne može, 
jer njegova lica imaju u sebi po malo svega od 
toga, Skok nije samo paranoetik, Šubić nije samo 
katatonik, Slikar nije samo histerik i Martin nije 
samo epileptik. Oni su mješavina svega toga i zato 
ljestvice i kalupe ne podnose, Rigorozni »stručnja- 
Ci« naći će psihopatskih elemenata kod svakoga 
umjetnika, više ili manje, jer sama umjetnost uvje- 
tuje prekoračivanje tako zvanog »zdravog razuma«. 
Nije čudo onda, ako bi njihov sud bio negativan 
po Donadinija u svakom pogledu, Širokogrudniji i 
uviđavniji među njima poći će dublje u ispitivanju 
»uzroka« i »dokaza« i naći će ih, kao i njihov ko- 
lega Stadelmann, u društvu i vremenu, u generaci- 
jama i epohama, koje se »odrođuju«, ne abnor- 
malno, nego prirodnom, odnosno zakonskom, dife- 
rencijacijom društva, 

I Donadini promotren s te strane postaje nam 
okviru generacije, čiji je on isječak, 

(Svršit će se), 

LISTAK 


SPLIT, 


Uzimajući iz Kirinove mape  »Arhitektonskih  spome- 
nika grada Splita« (izd, g. 1923.) nekoliko litografija na 
ukras ovome broju, treba da ove reprodukcvane crteže 
klasičnih, sredovječnih, novovjekovnih originala oživimo krat- 
kim historijskim podacima o postanku i prošlosti njihovoj. 

Grad Split — taj najljepši lučki grad ne samo dalmatin- 
ske i banovinske Hrvatske nego i cjelokupne Jugoslavije, koji 
se mora bezuvjetno u skoroj budućnosti razviti u najveću 
luku istočnoga Jadrana — u davnoj prošlosti nije imao da- 
našnji prostorni svoj opseg, već je bio stegnut na onaj dio, 
koji se pod imenom »staroga grada« prislanja uz staru 
obalu splitske luke, 

Ovdje na tome zemljištu, na kome se možebit također 
nekoć vodila borba između ilirskih plemena i rimskog na- 
roda za prevlast na balkanskom poluotoku, stao je na po- 
četku IV. vijeka po Kr. rimski .car Dioklecijan, u nepo- 
srednoj blizini Salone, glavnoga grada rimske Dalmacije, 
graditi sebi carsku palaču, U tu se palaču uselio, taj čisto- 
krvni Dalmatinac, nakon što se je $. 305, pos. Kr, (1. svibnja) 
na nikodemijskome polju svečano odrekao carskoga pur- 
pura. 

Tu palaču — koja danas spada među najbolje sačuvane 
monumentalne spomenike klasične rimske umjetnosti, što 
su se na teritoriju nekadanjeg rimskog carstva nalaze — gra- 
dili su po želji carevoj sirski graditelji iz kamena fruškogors- 
koga. Temeljna forma palače izvedena je u obliku četvero- 
kutnoga rimskoga tabora, koji je pojačan na uglovima s ku- 
lama, U palaču se ulazilo izvana na četvera vrata: Porta 
aenea s morske strane. Porta argente s istočne strane. 
Porta ferrea sa zapadne strane (u reprodukciji) i 
Porta aurea sa sjeverne strane, 

Ona strana palače, (s morske strane još danas cijela 
vidljiva) koja je bila okrenuta k morskoj obali, imala je 
otvorenu terasu ukrašenu cijelim nizom masivnoga stupov- 
lja; s te terase morao je biti čaroban pogled na pučinu 
morsku i na susjedne otoke, 

Unutar palače podigao je Dioklecijan hram u počast bogu 
Jupiteru (sada baptisterij), i sebi mauzolej (sada stolna 
crkva), Kada su varvarski narodi prodrli istočnu granicu 
rimskoga carstva, i bujica se turanskih, germanskih i slaven- 
skih naroda prelila na tlo rimske države, nastade obaranje, 
palenje, rušenje i plijenjenje po provincijama rimskim, 

U tim najezdama i borbama postrada i Salona od Avara 
i Slavena, koji se u društvu avarskome nađoše početkom 
VII, vijeka pos. Kr, pod zidinama Salone. Rastepeni gra- 
đani Salone zakloniše se djelomično iza čvrstih zidova pa- 
lače Dioklecijanove, u kojoj se postepeno — pod težinom 
i nuždom novoga života — pretvarahu hodnici pred dvora- 
nama u ulice, dvorane u kuće i domove, a poganski hramovi 
u kršćanske crkve, : 

I tako se silom prilika pregradi u prvoj polovini srednjega 


vijeka ova palača u širu građevnu formu — u grad — iz 


kojega se u toku srednjeg i novoga vijeka izgradio i raz- 
vio današnji Split. ' 

Među srednjevjekovnim spomenicima, koji se razviše u 
okviru Dioklecijanove palače, svakako je najvažnija stolna 
crkva sv, Duje, koja je postala iz nekadanjega Dioklecija- 
novog mauzoleja. Uz nju se prislanja nekadanji peristyl (u 
reprodukciji) zapravo predvorje same palače, koje 


je danas pretvoreno u pijacu (trg) sv. Duje. Današnja nu- 
trašnjost stolne crkve — uz netaknutu klasičnu arhitekton- 
sku opremu, — ispunjena oltarima i ukrašena propovjedaoni- 
com, klupama pulpitima, svijećnjacima i prekrasno izrezba- 
renim. ulaznim vratima, u svojoj stilskoj raznolikosti živi 
je dokaz velike asimilatorne snage hrvatskoga naroda, koji 
se umio priljubiti jačoj kulturi a preko nje i velikoj umjet- 
nosti, a da pri tome svoje nacijonalnosti nije izgubio. Uz 
propovijedaonicu i ulazna vrata svakako je kor (u repro- 
dukciji) u samome svetištu crkve najinteresantniji dio. 

Sastavni dio stolne crkve jest njegov vitki toranj, koga 
su počeli graditi (u reprodukciji) u XIII. vijeku, a 
konačno ga dovršili u XIX. vijeku; sada se na daleko 
bjelasa iznad okoline svoje, svraćajući strojnošću svojom 
pozornost svih onih, koji se s mora gradu približuju. 

Veličina nekadanje carske palače, koja je danas srce 
Splita tolika je, da se u njoj — po ugrađenim kućama i sta- 
novima — nastanilo: preko 3000 stanara, 

"Po svojim širokim dimenzijama, arhitektonskoj konstruk- 
ciji i skulpturskoj dekoraciji, zauzimlje ova palača, u raz- 
voju ne samo klasično-rimske nego i svijetske arhitektonske 
umjetnosti svoje posebno mjesto. 

Peristyl (današnji trg sv. Duje) vezao je poprječnom uli- 
com zapadna vrata (Porta ferrea) sa istočnim vratima (Porta 
argentea), pa se ta veza uzdržala kroz vijekove sve do 
danas, Peristyl je svršavao sa vestibulom, a vestibul sa 
atrijem, u kome su bili postavljeni kipovi predaka i ratni 
trofeji cara-voskovođe, 

Na lijevoj strani peristyla dizao se mauzolej Diokleci- 
janov. Prostor od peristyla do zlatnih vrata bio je opre- 
dijelen za ženski svijet u carskome dvoru (ginekeion), koji 
je vodio brigu o svagdašnjim potrebama carevim i njegovih 
dvorjanika, : ; 

S desne strane peristyla nalazio se Jupiterov hram sada 
»baptisterij«, Relijefni fragmenti nekadanje velike kamene po- 
sude u kojoj se obavljalo samo krštenje, prislonjeni su sada 
uz oltar, imaju za nas osobitu vrijednost, jer potječu iz 
vremćna, kad su Hrvatima vladali vladari narodne krvi, 

O glavnome relijeflnome fragmentu, koji po tumačenju 
jednih prikazuje kralja u kraljevskome.ornatu, a po mišlje- 
nju drugih Krista, vrlo se mnogo debatiralo i pisalo, Nijedan 
dio palače nije doživio tolikih pregradnja i prigradnja, ko- 
liko ih je prošla nekadanja grobnica Dioklecijanova, sada 
stolna crkva, K ; 

U temeljnome obliku osmerokutna, svršava sa četiri me- 
tra visokom kubom, koja je sagrađena iz cigalja; svod kube 
sastavljen iz samih lukova, koji se lepezasto poput ribljih 
ljuski jedan na drugoga prislanjaju, 

Prof. Hauser, koji se specijalno bavio Dioklecijanovom 
palačom, veli da je splitski mauzolej Dioklecijanov uz rimski 
Panteon jedan od najvrijednijih građevnih spomenika rim- 
skih, koji su se do naših vremena. uščuvali, 

Vanjski ukras stolne crkve za nas je vanredno vrijedan, 
jer ga ukrašuju divna ulazna vrata, što ih je izradio Hrvat 
majstor Buvina u XIII, vijeku, 

Dioklecijanova palača privlačila brojne umjetnike arhi- 
tekte i slikare počevši od Engleza Adama (pod konac XVIII. 
vijeka) pa sve do danas, da ovjekovječe klasične forme ove 
palače svojim nacrtima i crtežima, Njima se je priključio i 


hrvatski grafičar Kirin, Antun Jiroušek 

SINTEZA POEZIJE ADAMA. MICKIEWICZA. 


Heroizam — kao dominantan motiv. — Hrvati i poljski 
heroizam, 

Ne samo poezija Mieckiewicza, nego u jednakoj mjeri i 
njegov život sadrži za svakog Poljaka i za svakog Slavena 
zaklad trajne vrijednosti, Mieckiewiczev život — to je život 
kodočasnika, koji je kroz decenije trajno čeznuo za slo- 
bodnom i sretnom Poljskom i koji je poput biblijskog Moj- 
sija sa gore Apokalipse i Nadahnuća pokazivao svojim 
zemljacima put do Zemlje Obećane.., Ovim putem pjesnika 
vizijonara koraca današnja zdrava poljska generacija. 

I mi Hrvati, koji se tiskamo kroz sve uske klance ja- 
dikovce — čekamo, kad će se što prije Mieckiewiczevom 
vizionarskom rukom zasađeni cvijet slobode prometnuti u 
zlatni plod, čekamo, kad će nas i čitav ljudski rod za uvijek 
cjelivati vila bijela. 


»vila pravde, ljubavi i kruha 
I slobode i vidjela«, 


Kako slobodu treba da narod izvojšti vlastitom svojom 
unutrašnjom snagom, herojizmom, postaje danas Mickie- 
wiczeva poezija nadasve aktuelnom, 

Ogledat ćemo danas samo ovaj ključ, koji nam otvara 
vrata u sva najvažnija djela Mickiewiczeva. 

Najbolji poljski literarni kritičar i jedan od. rijetkih 
vrsnih poznavalaca Mickiewicza, Jozef Tretiak napisao je 
od, 1924, šest skica o Mickiewiczu (Naklada Krakowskog 
izdavalačkog društva). Kako su to najnoviji rezultati o 
Mickiewiczu, vrijedno ih je zabilježiti i za hrvatsku javnost. 
Konac XVIII. vijeka, u kojem se je na nebesima pomolila 
zvijezda najvećeg poljskog pjesnika Adama Mickiewicza, 
bio je neobično plodan pjesničkim genijima. XVIII. stoljeće, 
sa svojom filozofijom i uopće filozofskom literaturom, koja 
je prodirala u mase, sa kombiniranim i direktno suprotnim 
uplivima Voltairea i Rousseaua, napokon se svojom revo- 
lucijom, koja je potresla čitavom Evropom — XVIII, je sto- 
ijeće bilo snažnim plugom, koji je duboko preorao evropsku 
atmosferu i tako ju učinio plodnom za velike pjesnike, 


Da se ta obilnost istakne, dosta se je ograničiti na po- 
sljedne tri godine toga stoljeća. Godinu dana prije Mickie- 
wiczeva rođenja na dalekom zapadu dolazi na svijet Alfred 
de Vigny, jedan od velikih francuskih pjesnika XIX. vijeka 
[ste godine, kada i Mickiewicz rodi se na dalekom jugu 
Leopardi, najveći talijanski pjesnik sve od Tassa; nekoliko 
mjeseci poslije Mickiewicza na dalekom 
Puškin, najveći ruski pjesnik, 


istoku rodi se 


Gotovo istodobno sa zvijezdom poljskog pjesnika bljes- 
nule su tri prvorazredne zvijezde na različitim krajevima 
evropskog horizonta, 

Velika je razlika u poeziji triju evropskih pjesnika i 
onoj Mickiewicza, : 

Kad bismo mogli ona tri srca (Alfred de Vigny, Leopardi, 
Puškin) otvoriti u času najvećeg njihovog nadahnuća, da 
analiziramo onaj osjećaj, koji je diktirao najjače riječi, 
našli bismo svagdje: tugu, tugu, tugu. Poezija te trojice 
pjesnika pliva u riječi pesimizma, 

Kad bismo raskrojili srce poljskog im savremenika u 
času najsnažnijega njegovog stvaranja, našli bismo u toj po- 
eziji, da je dominantan motiv, da joj je ključ i duša: he- 
rojizam, 

Nema možda pjesnika, u kojuđa bi misao i riječ, osjećaj 
i čin tako harmonirali kao u Mickiewicza. Iz svih nje- 


govih djela izbija uvijek jednak, čist, silan, iskren i visok 
glas. Mickiewicz je ujedno i savršeni artista i heroj. 

U prvom njegovom pjesničkom pokušaju temeljni je mo- 
tiv pjesnikov:heroizam, 

U dražesnoj pjesmi » Oda mladosti« poziva mladež, 
da na se uzme odvažnost Argonauta i da ide u neznane 
krajeve po zlatno runo. U toj himni navješćuje pjesnik rat 
egoizmu i bori se za bratstvo i ljubav, 

Poslije »Ode mladosti« prvo mu djelo — » Gražina«. 
Gražina je imala predšasnicu u Živilji, koja vlastitom rukom 
ubija Poraja, koga voli, i to stoga, što je poveo neprijatelje 
protiv svoje domovine samo, da dobije ruku njezinu. 
Gražina je idealom herojske žene, koja je spremna, da se 
žrtvuje za dobro naroda, 


O Wallenrodu je veoma mnogo pisano i sudovi se 
razilaze: jedni ga veličaju, drugi kuđe. Svakako je, da po- 
tresna sila, koja prožima Wallenrod, nije ništa drugo nego 
heroizam, zapravo struna heroizma, napeta do najvišeg 
tona, a u svojoj iskrenosti neokaljana, Heroizam je duša 
Wallenroda, njegova glavna ideja, Njegovim je pak određe- 
njem, koje je pjesnik osjetio u izgnanstvu, kao prorok u 
pustinji, bilo, da u srce svojih sunarodnjaka ulije onaj he- 
roizam, kojim ga je Bog obdario, a tradicija i različni uplivi 
oslabili, 

Na mnogo mjesta u tom poematu naglašuje pjesnik svoj 
heroizam, Najganutljivije je mjesto: riječi Halbana Konradu 
u predsmrtnom prizoru, kada on ispija otrov i daje čašu 
prijatelju. Halban ne uzima čaše i odgovara dražesnom glo- 
rifikacijom Konradova herojizma, a u tom je ujedno i opis 
zadaće pjesništva: »Hoću još, da ostanem i da raznesem 
slavu tvoga čina, da ga sačuvam svijetu i razglasim na sto- 
ljeća. Obletjet ću Litvu, sela, dvorce i gradove, gdje ne 
stignem ja, doletjet će pjesma moja. Pjevat ću ja, pjevat 
će i djeca i u budućnosti nekada niknut će iz ove pjesme 
— osvetnik naših kosti«. ; 

Po Wallenrodu — Farys je daljnje ognjište za utjelov- 
ljenje heroizma u pjesnička lica, Ova je pjesma naišla na 
veliko udivljenje među Rusima, pa je i najveći od ruskih 
pjesnika u naivnom zanosu uskliknuo: »Mon Dieu! pour- 
quoi u est-il pas Russel« Heroizam Farysa — nasuprot onom 
u Wallenrodu — pun je optimizma, pun triumfa i radosti. 
Triumfalni heroizam napose izbija u stihovima» Majci 
Poljskoj«. 

Novembarski ustanak djelovao je na Mickiewicza snažno. 
Mickiewicz nije zvonio na uzbunu, u čiji uspjeh nije vje- 
rovao ,nego je sve, što je bilo herojskog u ustanku, našlo 
glasan odziv u njegovoj duši. 

Poemat Pan Tadeusz, čija nam samo reminiscenca 
rasviietliuie našu dušu, nastao je iz čežnje za majkom zem- 
ljom i iz unutrašnje potrebe, da iz sebe dade čitavo bo- 
gatstvo djetinjskih utisaka, sačuvanih u čudnoj svježini, U 
prvotnom planu, kad je pjesnik počeo pisati tu pjesmu, nije 
bilo mjesto nikakvom, a pogotovo ne političkom heroizmu, 
Pjesnik je htio samo da dade sliku litavskog običaja i li- 
tavske prirode, Ali kad je pjesmu proširio u epos, koji obu- 
hvaća čitav narodni život, iskrsao je i heroizam, glavni nerv 
duše Mickiewicza, 

Dakle heroizam je sintezom, alfom, klju- 
čem, koji otvara čitavu poeziju Mickiewi- 
cza, 

Na njem počiva budućnost naroda, Veliki junaci ne mogu 
ništa, ne pređe li taj heroizam u mase. Poezija je Mickie- 

wicza veliki rezervoar, koji čuva vjekovima nagomilani he- 
roizam poljskog naroda, 

I za nas Hrvate su od velikog značenja riječi Mickie- 
wicza, kojim se je on obraćao na svoje sunarodnjake: 

»U koliko povećate i poboljšate vašu dušu, u toliko ćete 
poboljšati vaša prava i razmaknuti mu granice«, U tom je 
pravi smisao opće ljudskog heroizma, pa i našeg hrvatskog, 
koji se već kroz milenij vije put nebesa na svetim hrvat- 
skim barjacima, ' 

I u hrvatskoj narodnoj duši nagomilan je orijaški, hero- 
izam: 

dokle bude cigloga Hrvata 

i posljednje kosti Hrvatkinje, 
što se prosu za slobodu zlatnu 
i za prava, što su najsvetija 
na ognjištu svetom branilištu«. 


(S. S, Kranjčević: Dolazak Hrvata), 
i Dr. Ivan Esih. 


HERMANN WENDEL: Z JIHOSLOVANSKEHO SVETA, 
CIKLUS STUDII. POLITICKA KNJIHOVNA, PRAHA 
1924, STR. 344, CIJENA ČKR, 35.— 


U toj zbirci sakupio je poznati pisac o jugoslavenskim 
kulturnim i političkim prilikama Nijemac Wendel lijep broj 
raznih rasprava i eseja, koji su izašli dosada većinom u 
Prager Presse, Frankfurter Zeitung, Neue Rundschau, Sla- 
viji i kojekuda još drugdje, a što je preveo za češku publiku 
Josef Pelišek, da i Česi upoznadu, kako njemački publi- 
cista piše o nama, Knjiga je posvećena T, G, Masaryku, 


mužu znanosti i pravde, koji je rekao: ako hoćemo druge 


narode poznavati, moramo poznavati i njihove probleme, 
Zato je pisac htio u tim svojim člancima prikazati svom na- 
rodu probleme jugoslavenskog naroda, koji Europa po- 
znaje ili vrlo slabo ili netočno, Knjiga se dijeli u tri dijela. 
U prvom dijelu prikazuju nam razni članci postanak i po- 
litiške te kulturne prilike naše mlade države. U prikazu 
izbora za skupštinu g. 1923, raščinja pisac sve stranke, a 
među njima i potanko hrvatsku opoziciju te pitanje jugo- 
slavenskog jedinstva naroda S, H, S. Wendel smatra Hr- 


"vate, Srbe i Slovence za jedan narod, jednako kao što su 


i svi Nijemci jedan narod. Ova ideja međutim još dosta 
slabo napređuje, te jedna kabinetna kriza slijedi drugu, 
a parlamenat visi toj mladoj državi na vratu kao mlinski 
kamen, Glavni je razlog borba za centralizam i federaciju, 
koja još nije svršila jer su kulturne prilike tako različite, 
da imade u Maceloniji sto po sto analfabeta, a u Sloveniji 
ni jednoga. U članku Jugoslavija i Bugarska ističe geslo: 
Od Drave i Save do Crnoga mora i Egejskog mora živi 
jedan samo narod jugoslavenski, koje geslo su istakli svo- 
jedobno bugarski zemljoradnici, Makar da se i sada ne 
slažu Bugari i Srbi, doći će jedared i zato vrijeme, jer kako 
veli pisac, i Nijemci su još godine 1866, vrlo krvavo obra- 
čunavali ,a četiri godine iza toga stvorili su jednu jedin- 
stvenu državu, 

U drugom dijelu knjige nalazimo poglavlja o pjesništvu 


.i povijesti Jugoslavije, tako o Hrvatima, Slovencima i 


Srbima, a Skerlić, Preradović i Aškerc su mu glavni re- 
presentanti, Osobito su zanimljiva poglavlja »Vuk i Gčthe«, 
te »Vukova jesenska promocija«, koja je priopćena na teme- 
lju još neobjelodanjenih sveučilišnih akata, 

Još je tu važan članak Masaryk i Jugoslaveni, u kojem 
se ističe velika borba Masaryka za slobodnu Jugoslaviju. 


Kult Masarykov počinje u Hrvatskoj od g. 1895., kada je 
nastala emigracija hrvatskih đaka u Prag, koji su svi do- 
skora prionuli uz moderne demokratske Masarykove na- 
cionalne nazore, te ih iz Praga prenesli u Zagreb i unijeli 
u hrvatski narod, Hermann Bahr je još g. 1909, napisao o 
Dalmatincima, da kojega je god mlađeg naprednog čovjeka 
sreo u Dalmaciji sa zapadnoeuropejskim kulturnim nazo- 
rima, svi su bili duhovni učenici Masarykovi. 

Masaryk je prozvan punim pravom kod nas suosnivačem 
Jugoslavije, 

Ireći dio knjige posvećen je gospodarskim pitanjima 
Jugoslavije te prometu u zemlji, no naročito se mora spo- 
raenuti, da je mnogo toga već zastarjelo, jer država brojno 
raste i nepreduje u svakom, osim političkom pogledu, a 
mnogi članci nisu više aktuelni, jer potiču svi još iz dva 
desetih godina, 

Mi gosp. Wendlu i ovom prilikom zahvaljujemo za nje- 
$ov trud i pažnju, kojom prati naš kulturni i politički život. 

Dr. -B, 


SUMNJIĆENJE SRBA U PRAGU ZA VRIJEME BACHOVA 
APSOLUTIZMA,* 
(Arkivski podaci o Jugoslavenima), 

Po uvedenom apsolutizmu nastao je u Austriji ponovo 
policajni režim jake ruke, koji je strogo uhodio bivše ra- 
dikale, demokrate, strance, Poljake, a i Jugoslaveni su bili 
uznemiravani, premda su H-vati pod banom Jelačićem god. 
1843. obranili Austriju, To je jedan od mnogih slučajeva austrij- 
ske nezahvalnosti, Jugoslaveni su bili sumnjičeni s pansla- 
vizma i revolucionarnih tendencija i to u Pragu, 

To dokazuje ovaj slučaj: 

Neki bezimeni konfident praške tajne policije predao je 
svom policajnom ravnatelju Sacher-Masochovu!) ovu rela- 
ciju: 

Doznaje se i upozoruje, da nekoliko Ultračeha?) napadno 
šuruje s londonskom demokracijom3) te revolucionarnim 
udruženjima (comit€) talijanskih, madžarskih i poljskih bje- 
gunaca i da je pravac njihova rada upravljen k istoku 
Evrope ( na Orient) i da žele svim silama uspostaviti Du- 
naevsko kneževstvo), Grčku, dio europske Turske, naročito 
onaj dio srpske kneževine, 

Sa strane mnogih ovđašnjih Čeha došla su obavještenja, 
da je u Srbiji sijelo razgranjene propagande, čiji odbor obu- 


* Arhivske studije iz arhiva ministarstva unutrašnjih djela 
(bivšeg zemalj. namjesništvo: Staathalterei: u Pragu). Akti 
se nalaze pod oznakom St, 1841/m, I 1852/38. Prager Univer- 
sit&t, Fernhaltung der siidslawischen Studenten. In 22 revo- 
lutionire Propaganda Tatigkeit), 

1) Sacher-Masoch morao je radi svog protupoljačkog uho- 
darstva god. 1848. iz Haliča pobjeći u Prag, gdje je postao 
policajnim ravnateljem i stupom reakcije, o čemu priča) živo- 
topis K. Havlička, Borovskog, Palackog, Zappovya i drugih. 

2) Onda se nazivahu Ultračesi, Ultramontani kao danas 
radikali, demokrate itd. 

3) Po svršetku revolucije u srednjoj Europi sakriše se 
bjegunci demokrate, republikanci i kompromitovani revo- 
lucionarci u London, gdje ih je podupiralo javno mnijenje, 
štampa i vlada. Bilo je tu Nijemaca, Poljaka, Madžara, Tali- 
iana i drugih, 

4) To je bila: Srbija, Crna Gora, Vlaška i Moldavska 
(obje spojene u Rumunjsku) — Bugarska još nije bila oslobo- 
đena od turskog jarma, ' 

hvaća svojim radom Madžare, Jugoslavene, Banat i Sedmo- 
$radsku. Govori se također i o znaltnoj količini oružja i stre- 
ljiva, što su nakupovali londonski klubovi (odbori) i po: svo- 
jin emisarima dopremili u navedene pokrajine, Kako se čuje; 
dobavlja se iz Austrije preko granice u Tursku barut, a isto 
i izvjesna količina pušaka, što su ih Madžari zataljili (sa- 
krili), Ovđašnji se Ultračesi izražavaju sa zadovoljstvom s 
momentanom raspoloženju na srpskom teritoriju, te se na- 
daju, da će prilike, koje će kasnije nastali, rasprostraniti 
najveću slavu slavenskih naroda, Izvor tih novosti (vijesti) 
— tako svršava konlidentsko izvješće — potječe od Srba. 
koji se ovdje zadržavaju. 

Policajno ravnateljstvo bilo je toga mnijenja, da ovo iz- 
vješće nije bez vrijednosti te nije otezalo nego ga bezodvlačno 
predložilo c. kr, Državnom Namjesništvu u Pragu, pridođavši 
mu svoje izvješće od 6. marta 1852. br, 703 P. P., potpisano 
vlastoručno po ređarstvenom ravnatelju Sacher-Masochu: 
Po njegovu mnijenju započeta je ovdje revolucionarna pro- 
pagamda, koja bi htjela kasnije prenijeti svoje sjedište na 
Orient Europe, poglavito u tamošnje slavenske pokrajine. 
“dje bi uslijed političkog raspoloženja naišla na plodno tlo 
rada. Kako je već odavna poznato, podržava se između ov- 
dašnjih Slavena i Jugoslavena neprekidna veza; kako bi i 
moglo to biti drugačije, kad se već nekoliko godina zadržava 
ovdje mnogo Srba i inih tuđinaca iz onih krajeva, koji su 
poznati s ovakovih čina, a nasuprot tome sele mnogi Česi u 
Dunavsku kneževinu, premda im je ova prije bila nepozna- 
tom zemljom, da nađu zaposlenje. Da li je ovakova izmjena 
(seoba) u interesu austrijske vlade, osobito od onog doba, 
otkad su počele tendence Slavena iistupati na javu otvore- 
nije, imao bi prosuditi viši forum, kojemu bi se to moralo 
staviti do znanja, imalo bi se gdjekojeg jugoslavenskog lite- 
rata, koji je svojim političkim djelovanjem pogibeljan, otpra- 
viti preko granice, a tamošnjim studentim izdati nalog, da 
se posvete samo svome zvanju. Kad bi političko raspolo- 
ženje Čeha bilo takovo, da bi se mišljenje ovih tuđinaca 
njihovim uplivom upravljalo prijateljskim smjerom, onda bi 
to zbližavanje bilo kosdisno, no ovako su posljedice tog» 
veoma: pogibeljne. Policajni izvještaj upozorava na koncu na 
težište konfiđentske relacije o množini oružja i streljiva u 
navedenim krajevima: to se čini tim sumnjivijim, što je po 
svoj prilici u vezi s onim dijelom, prema kojemu Kossuth“) 
naručuje oružje iz ratnih priloga skupljenih u Americi, | 

Ovo policijsko izvješće stiglo je Državnom namiesništvu 
dne 13. marta 1852. pod br. 178. 6. P., a polagala se na nj 
velika važnost, kako se to vidi iz toga, što je još isti dan 
predloženo ministartsvu unutarnjem, a priloženo mu bilo 
konfidentsko izvješće i popratnica. Prema tadanjem uredov- 
nom običaju bilo je vlastoručno potpisano po namjesniku 
Mescery-u*) i naslovljeno direktno Njeg. Ekselenciji mini- 
stru unutrašnjih djela dru. Aleksandru Bachu"). Izvještaj na- 
mjesnika već u početku navodi, da revolucionarna propa- 


5) Kossuth Lajoš (Ljudevit) (1802,—1894.) vođa madžarske 
revolucije god, 1848., pobjegao po ugušenju revolucije 17. 
augusta 1849, u Tursku, gdje je bio interniran, no na inter- 
venciju Francuske i Sjedinjenih Država pušten na slobodu. 
Ciišao je u septembru 1851, u Ameriku, gdje je bio dočekan 
sa slavljem i sabrao velike svote za revolucionarni fond 
God. 1852, otišao je u Englesku, 

8) Iza grofa Lava Thun-a bio zemaljskim namjesnikom 
u Českoj i poznati stup reakcije, 

7) Dr. Aleksander Bach (1813.—1893.), Bečki advokat, 
god. 1848, radikal i demokrata od 18. juna 1848, u ministarstvu 


ganda u onom momentu obraća svu pažnju slavenskim pro- 
vincijama Turske, Opetuje navode prijašnjih izvješća i drži, 
da je nužno, da se Jugoslaveni udalje s praške uniiverze, 
kako je to već predloženo izvješćem od 13, septembra 1851. 
br. 570 6. P. i 23. oktobra 1851, br. 728 g. P. (broj mnist, 
unutr, djela 7786/a) te se ponavlja mišljenje, da se radi ovog 
diđaktičnog momenta posveti najveća pažnja političkim iz- 
$ledima, Konačno se izvješćuje, da su već zaveđene majob. 
sežnije mjere opreza koliko na granici toliko d u unutraš- 
njosti, da se spriječi kriomčarenje i doprema oružja u revo- 
lucionarne svrhe, Ovo izvješće nije izazvalo u ministarstvu 
unutrašnjih djela očekivani dojam te nije uslijedio miti oče- 
kivani nalog zaj: dalnje izvide i istragu. Gore su već bili 
naučeni ma slične strjelice gorljivosti podređenih oblasti, 
te su završili cijelu stvar mimo običajnom oznkom:a Zur 
Wissenschaft, Na znanje. Beč 16 marta 1852. 
Dr, Otto Stechlik, 


MILOŠ CRNJANSKI. 


Maska, Lirika Itake, Priče o muškom, Dnevnik o 
Čarnojeviću. 

Tko je doživio rat, sjećat će se toga, dok bude živ, Jer 
kako da zaboravi na sve to onaj, koji je gledao, kako se 
najčvršći sistemi ruše poput kuća od karata i kako su po- 
ljuljani temlji onoga, štojje bilo najstalnije; nestalo je 
tada ravnoteže, a svijet je suludo jurnuo u propast. »Sni 
risu tada bili mnogo luđi od jave«. I svatko je mislio, da 
će to doba ostati vječno otvorena rana i strašan spomenik 
ljudskog mahnitanja, Ali svijet brzo zaboravlja. Već se 
javlja novi naraštaj, Nad njime je rat prohujio kao ružan - 
nerazumljiv san, I čini se, da je sve ostalo pri starom, Kao. 
da se 1 ništa nije dogodilo. — Ali oni, koji su proživjeli krizu 
sviju naših vrednota, ne misle tako, Tuđi su oni u današnjem 
društvu među »huljama i lopovima, koji će sve zaboraviti 
i plesati na garištima«. Jer oduševljenje i radost čini im 
se smiješna poslije onoga, što se desilo, Rezignirano oni 
rljuju na sve naše obzire — sve autoritete i sva nasto- 
jania. Oni su umorni od svega. A kad osete strašnu svoju 
osamljenost i bijedu, — očajno traže uzroke i opravdanja. 
»Zašto smo bili mladi?« 

Tipičan je predstavnik toga naraštaja Miloš Crnjanski, 
On ozbiljno tvrdi, da je sretan, jer mu je sve jedno, On 
zna »sve jade naše, sav ponos — svu sramotu našu« — 
kako sam kaže, »Prevrtao je prašne knjige, ljubio žene, 
todao po grobljima«x A mrtvi su ga tako opčinili, da su 
nekim grobnim zadahom prožeta sva njegova djela. . 

Pred našu javnost stupio je Crnjanski prvi puta svojom 
dramom »Maska«, koju je izdalo Društvo Hrvatskih Knji- 
ževnika, Ova »poetična komedija« je dobra kulturno-histo- 
rijska sličica iz polovine prošloga vijeka, kada je \sve 
bilo »u krizi« kao danas, Razlika je tek u dimenzijama. Ali 
čini se, da je ta šarena pozadina samo dekor za pitanje, 
koja muče nosioce te drame, Čitajući to djelo čine nam se 
neke scene neistinite, a neke osobe namještene i nežive. 
Ali svejedno — »Maska« je otmjena evropska drama, koja 
dobro pokazuje talenat i ekstravagancije mladoga autora, 
Ima tu i savremenih nekih aluzija, Ali to nije važno, Glavno 


Wessenberg-Dobhoff ministar pravde, a od 28. jula 1849, mi- 
nistar unutrašnjih djela i policije do 26. augusta 1859., kao 
takav postao je stupom apsolutizma (t. zv, Bachov režim) 
i državne i crkvene reakcije. Poslije je bio poslanikom u 
Rimu, ' 

je »problem muškog«, koji se provlači kroz sva 
djela njegova, Razmaženi i nesretni »Bćbć« je sam go- 
spodin Crnjanski, 


Ali ovdje je autorova ličnost još zastrta i zamagljena. 
Jasnije se zrcali u njegovim pjesmama — ui»Lirici 
Jiake«i) Već sam naslov svjedoči, da autor ne voli ša- 
blonu, a pjesme su mu doista originalne svojom brutalnom 
iskrenošću. — Najznačajnije su »Vidovdanske pesme«, Ovo 
je prava patriotska lirika — istinita i bolna, kao malo koja, 
ne pjeva se slava Dušanova carstva ili Kosovski boj. Iz 
ovih oporih stihova odzvanja prigušeni krik onih, kojima 
je Rat pregazio dušu (»Naša elegija«, »Zdravica« — osobito 
»Večni sluga«). Pjesnik se bezobzirno izruguje besplod- 
nim našim »pravicama« (»Groteska«) i lažima o blistavoj 
slavi (»Spomen Principu«, »Jugoslaviji«, »Vojnička pesma«). 
Još se ističe gorka «Oda vešalima« — a osobito 
»Pozdrav« slobodi. Ovu pjesmu smatraju mnogi neuku- 
snom i grubom, ali joj nitko ne će poreći velike poetske 
snage, Jer mračna je i neprijazna ova lirika, baš kao doba, 
kada je nastala, »Nemamo ničeg, Ni Boga ni gospodara, — 
Naš Bog je krvi« : 


Ostale »Pesme ulica« i »Nove senke« su po svojim te- 
mama internacionalne, 

Na putu ljubavi pjesnik je svašta iskusio, O tom svjedoče 
dvije pjesme! (Gospođi X., Ljubav, Srp nanebu, Bolesni 
pesnik, Ljubovnica, Dosada, Pesmica.,.). U ovoj lirici ima 
koješta novo i zanimljivo. Neki stihovi su nježni i topli 
(Trag, Molitva, Eterizam), — neki su drski i bučni, Pje- 
snik voli izazivati dobrohotnog »purgara« i uživa dok se 
Ovaj zgraža. — Značajne su još pjesme »Gardista i tri pi- 
tanja«, »Vatromet« i »Partenon«, To su »pjesme o muškom«, 
kao što su njegove novele »Priča o muškom« 2), I 
doista — sve ove novele raspravljaju zapravo odnose iz- 
među spolova — svagdje su tu glavna lica tipični muškarci 
s muškim vrlinama i porocima, Takav je varoški kapetan 
Pantelija Popić, koji je otjerao ženu, a sam ne zna kako se 
to desilo (»Sveta Vojvodina«), Takav je i veseli banatski 
vojnik i bećar, koji ostade isti i u veneričkoj bolnici i na 
stratištu (»Apoteoza«), A i gospodar Pera je muško u naj- 
ljepšem smislu, Željno je on čekao »Veliki dan« oslobođenja, 
a kad ga je dočekao — povlači se razočaran svojom okoli- 
nom na stranu i nevoljko goni sve do đavola. Te su novele 
sakupljene pod zajednički naslov »Iza vidovdanske zavese«, 
Pisac promatra velike događaje iz intimne perspektive pri- 
kazujući vanredno točno svoj vojvođanski zavičaj. Najbolja 
je od ovih triju priča »Apoteoza«, plamni panegerik 
radosti života — usred smradnih vojničkih bolnica, moralne 
truleži i gada, Drugome je dijelu naslov »Mutni simboli«, 
A ti su simboli doista mutni i često vrlo teško razumljivi. 
Ovdje pisac nije realista kao »Iza vidovdanske zavese«, 
Jer ovo su fantastične priče prožete čudnom nekom eroti- 
kom, Jezik je mjestimice vrlo lijep, a prikazivanje bujno i 
raskošno kao u djelima Oscara Wilde-a, A najskladnija i 
najljepša od tih priča je »Legenda« i ako na nekim 
mjestima smeta nametljiva seksualnost. Tu se najjasnije 
zrcale misli autorove o problemu muškarca, koji je žrtva 
i plijen žene, U borbi spolova stradava slabiji — strada 
muškarac, koji prezire žensko ispunjen užasnim .Sađenjem! 
»,.. Glava mu klonu na levo rame. Zemlja se zatrese, za- 
vese se poderaše, ploče popucaše, a beše petak i po zemlji 
pade tama«. Tako svršava junak ove »Legende«, 


*) i *) S, B. Cvijanović, Beograd. 

Posljednje veće djelo Miloša Crnjanskog je »Dnev- 
nik o Čarnojeviću«s) Tu su pojačane sve odlike i 
svi nedostaci, koje susrećemo u ostalim djelima, Ovo je 
haos — mutan i nejasan — krcat izvrsnim detaljima, Kom- 
pozicije uopće nema ili je tako zamršena, da bi je trebalo 
odgonetati, Sve je tek nabačeno — neizrađeno i zapleteno. 
To vrijedi i za neke stranice lirike, ali ovdje opažamo to 
mnogo jače. I zato će prosječni čitalac baciti ovaj roman 
na stranu — prije nego što će opaziti i pojmiti svu ljepotu 
1 čar toga djela, Možda predmet nadilazi pisca, ali je vje- 
rojatnije, da je autor hotimice zamrsio svoj roman, jer je 
to »modernije« i — komotnije! — Naročitu vrijednost po- 
daje »Dnevniku o Čarnojeviću« iskreno autobiografsko obi- 
lježje. To su »konfesije« osjetljive jedne duše, koja je mnogo 
»išla po grobljima«, A pisac prikazuje jednako živo i točno 
priča li nam o galicijskim rovovima ili o tuberkuloznim lju- 
bavima, — osamljenom jednom djetetu ili pohotnim ženama 
vojvođanskim, Sve je tako strašno istinito, da čovjeka po- 
dilaze srsi. Ali čini se ipak, da je tu nagomilano previše 
gada i strahota — krvavoga kašlja i vječne erotike, I sve 
je često tako mračno i razočarano, da nam je već danas 
neshvatljivo i tuđe. Jer sve će to proći i sve će se to za- 
zaboraviti, »Mi treba da nestanemo«, priznaje pisac rezigni- 
rano, »mi nismo za život, mi smo za smrt, Za nama će doći 
bolje stoljeće, Treba da izumremo, učinit ćemo dobra — 
mnogo dobra sa smrću našom«. Naš Pisac vjeruje u bolju 
budućnost, A mi vjerujemo, da će nestati i izumrijeti onaj 
Miloš Crnjanski, koji sadistički pljucka krv i hipnotizovan 
zuri u sav taj gad i gnjusobu, Jer nakon svega ostala nam 
je još umjetnost, a ta je vrijedna da se zbog nje živi, 


Ivo-h. 


NAKLADNIK J. DUJAK U SISKU I G. E. MARGOLD U 
DONJEM MIHOLJCU, 

Naša pokrajina živi i radi. Taj rad nije nipošto na odmet, 

jer daje u neku ruku ono, na što Zagreb ne dospijeva, To 

su jeftina i popularna izdanja, Puki slučaj hoće, da je to 


nastojanje na čas poremećeno smrću dvaju agilnih narodnih 


prosvjetitelja i nakladnika, koji su kao štampari marljivošću 
i poletom toliko se naobrazovali, da mogu poslužiti kao 
primjer ,što se sve može, kad se hoće, R 

U srcu Slavonije, u Donjem Miholjcu, gdje je čisti hrvat- 
ski živalj, osnovao je 15, VII, 1888. Gustav Ernest Margold 
(* 11, 1 1863. u Donjem Miholjcu, a # 11, XII, 1924, u D&njem 
Miholjeu) knjižaru i tiskaru, pa je. izdao više radova od 
Krambergera, Širole, Ergovića, Rakoša, i dr., a povrh toga 
dospijevao raspačavati druga izdnja, pomagao Braću Hrvat- 
skoga Zmaja u Zagrebu, da su mogli podići spomen-ploču 
Harambašiću i drugo. 

U Sisku je opet Janko Dujak (* 17. XIL 1869, i t21IL 
1925, u Sisku) isto tako 1895, otvorio tiskaru i knjižaru, 
izdao preko 100 knjiga od hrvatskih i slovenskih pisaca, a 
povrh toga za to razdoblje uređivao »Sisački Glas« i sam 
napisao igrokaz »Moć ljubavi«, popularno »P, Zrinski i K, 
Frankopan«, više prigodnih brošura i prevodio Danteov 
»Pakao«, 

U malo riječi kazano je tu mnogo za onoga, tko znade 
cijeniti narodne ljude iz .,, pokrajine, ' 

Bila im zato svijetla uspomena u hrvatskoj i slovenskoj 
knjizi! 


%) Biblioteka Albatros, Sveslovenska Knjižarnica, Beo- 


grad, R. 

U ZAGREBU 


U sjednici ravnateljstva Hrvatske Eskomptne Banke u 
Zagrebu, održanoj dne 27. veljače o. g. zaključeno je, da se 
redovita glavna skupština za minulu poslovnu godinu održi 

dne 18. ožujka t. 6. u 5 sati poslije podne u društvenim pro- 
storijama. Glavnoj skupštini bit će predložena bilanca za god. 
1924., koja svršava sa čistim dobitkom od Din 28,701.029,27. 

Iz poslovnog izvještaja Ravnateljstva proizlazi, da je poslo- 
vanje u prošloj godini završeno sa vrlo povoljnim rezultatom. Na 
dividendi pro 1924. participira glavnica od dinara 140,000.000.--, 
Ulošci Hrvatske Eskomptne Banke na štednim knjižicama te 
u tekućim računima iznašaju Din 356,107.255.63. Sveukupni 
promet dosegao je u god. 1924. iznos od Din 73.897,776.046.78 


povećavši se prema pretprošloj godini za cca. 10 milijarda 


HRVATSKA ESKOMPTNA BANKA 


dinara. Ravnateljstvo je zaključilo, da predloži glavnoj skup- 
štini, da se za prošlu godinu počevši od 23, ožujka o. g. plaća 
dividenda od Din 15.-- (lani Din 15.--) po dionici od nom. 
Din 100.--, dakle 15", te da se doznači izvanrednoj pričuvnoj 
zakladi Din 2,000.000.--, poreznoj pričuvi Dinara 500.000.--, 
mirovinskoj zakladi Din 1,000.000.--, zakladi Franje Šverljuge 
Din 250.000.--, u dobrotvorne svrhe Din 400.000.--, a na novi. 
račun da se prenese dinara 2,564.810.59, 


Izdavači i vlasnici: Dragutin Nemet i drugovi. Tisak »Tipografije« d. d. u Zagrebu. 


čngleska Grojačka 
modna dvorana 


 Zasreb 
Jelačićev trg 5. mezanin 


izrađuje najeleganinija odijela po mjeri 


VELIKI IZBOR 
ENGLESKIH TKANINA 
PREPORUČA 


TURNER I PEŠIĆ 
ZAGREB MLINL KAVA 


ILICA BROJ 35 


Gradska štedionica 


Općine sfob. i &r. slav. srada Zagreba 


Jelačićev tr& 20 Zas reb Vrastita palača 


Ulošci Din 90.000.000 — 


Prima uloške na uložne knjižice i na tekući račun. Izdaje 
čekove i kreditna pisma, te obavlja isplate na temelju akre- 
ditiva na tu- i inozemna mjesta. Kupuje i prodaje valute 
i devize. Obavlja sve burzovne naloge savjesno i kulantno. 


Za uloške jamči rad Zasreb. 


Tisak »Tipogralije«x d. d. u Zagrebu, 


